hotchpotch/miracl-hf-unified huggingface dataset:
เหตุโจมตีด้วยแอนแทรกซ์ พ.ศ. 2544
เหตุโจมตีด้วยแอนแทรกซ์ พ.ศ. 2544 ในสหรัฐอเมริกา หรือรู้จักกันในชื่อ อเมริแทรกซ์ (Amerithrax) จากชื่อคดีของสำนักงานสอบสวนกลางแห่งสหรัฐอเมริกา (FBI) เกิดขึ้นช่วงหลายสัปดาห์เริ่มตั้งแต่วันที่ 18 กันยายน พ.ศ. 2544 หนึ่งสัปดาห์หลังเหตุวินาศกรรม 11 กันยายน พ.ศ. 2544
จดหมายบรรจุสปอร์แอนแทรกซ์ ถูกส่งไปยังสำนักข่าวหลายสำนัก และสมาชิกวุฒิสภาสหรัฐพรรคเดโมแครตสองคน เป็นเหตุให้มีผู้เสียชีวิต 5 คน และอีก 17 คนได้รับเชื้อ ตามข้อมูลของ FBI การสอบสวนติดตามหาตัวผู้กระทำความผิดนั้นกลายมาเป็น "หนึ่งในการสอบสวนครั้งใหญ่ที่สุดและซับซ้อนที่สุดในประวัติศาสตร์การบังคับใช้กฎหมาย"
ประเด็นหลักในช่วงปีแรกของการสอบสวนคือ ผู้เชี่ยวชาญอาวุธชีวภาพชื่อ สตีเฟน แฮทฟิลล์ (Steven Hatfill) ซึ่งสุดท้ายแล้วพ้นจากข้อกล่าวหา ผู้ต้องสงสัยอีกคนหนึ่ง บรูซ เอ็ดเวิร์ดส อีวินส์ (Bruce Edwards Ivins) กลายมาเป็นจุดสนใจของการสอบสวนตั้งแต่วันที่ 4 เมษายน พ.ศ. 2548 อีวินส์เป็นนักวิทยาศาสตร์ผู้ทำงานที่ห้องปฏิบัติการป้องกันด้านชีวภาพ (biodefense) ของรัฐบาลที่ฟอร์ตเดทริก (Fort Detrick) ในเฟรเดอริก รัฐแมริแลนด์ วันที่ 11 เมษายน พ.ศ. 2550 อีวินส์ถูกกักให้อยู่ใต้การเฝ้าตรวจเป็นบางครั้ง และเอกสาร FBI ระบุว่า "บรูซ เอ็ดเวิร์ดส อีวินส์เป็นผู้ต้องสงสัยที่อ่อนไหวอย่างยิ่งในเหตุการโจมตีด้วยแอนแทรกซ์ พ.ศ. 2544" วันที่ 27 กรกฎาคม พ.ศ. 2551 อีวินส์ฆ่าตัวตายด้วยการทานพาราเซตามอลเกินขนาด
วันที่ 6 สิงหาคม พ.ศ. 2551 แม้จะไม่มีหลักฐานโดยตรงยืนยันการมีส่วนเกี่ยวข้องของอีวินส์ อัยการของรัฐประกาศให้เขาเป็นผู้กระทำผิดเพียงคนเดียวในอาชญากรรมนี้ สองวันให้หลัง สมาชิกวุฒิสภา ชาร์ลส แกรสลีย์ และสมาชิกสภาผู้แทนราษฎร รัช โฮลท์ เรียกร้องให้มีการไต่สวนกระทรวงยุติธรรมและการรับมือกับการสอบสวนของ FBI วันที่ 19 กุมภาพันธ์ พ.ศ. 2553 FBI ปิดการสอบสวนอย่างเป็นทางการ
บทวิจารณ์วิธีทางวิทยาศาสตร์ซึ่งใช้ในการสอบสวนที่สถาบันวิทยาศาสตร์แห่งชาติ ซึ่งตีพิมพ์เมื่อเดือนกุมภาพันธ์ พ.ศ. 2554 ตั้งข้อสงสัยในการสรุปของรัฐบาลสหรัฐว่าอีวินส์เป็นผู้ก่อการ บทวิจารณ์พบว่า แม้ชนิดของแอนแทรกซ์ซึ่งใช้ในจดหมายจะระบุถูกต้องว่าเป็นแบคทีเรียสายพันธุ์เอมส์ (Ames strain) แต่ไม่พบหลักฐานทางวิทยาศาสตร์เพียงพอสำหรับการยืนยันของ FBI ที่ว่ามันมีแหล่งกำเนิดจากห้องปฏิบัติการของอีวินส์ FBI โต้โดยชี้ว่าผู้จัดทำบทวิจารณ์ยืนยันว่า ไม่มีความเป็นไปได้ที่จะบรรลุข้อสรุปแน่ชัดตามหลักวิทยาศาสตร์เพียงอย่างเดียว และว่า ปัจจัยหลายอย่างประกอบกันทำให้ FBI สรุปว่าอีวินส์เป็นผู้ก่อการ บางข้อมูลเกี่ยวกับคดีที่เกี่ยวข้องกับปัญหาทางจิตของอีวินส์ยังคง "ถูกผนึก" คดีความที่ยื่นฟ้องโดยภรรยาม่ายของเหยื่อ บ็อบ สตีเฟนส์ ยังไม่ได้ข้อยุติ
แอนแทรกซ์
แอนแทรกซ์ () เป็นโรคเฉียบพลันซึ่งเกิดจากแบคทีเรีย "Bacillus anthracis" รูปแบบส่วนใหญ่ของโรครุนแรงถึงขั้นเสียชีวิต และมีผลต่อทั้งมนุษย์และสัตว์อื่น ปัจจุบันมีวัคซีนที่มีประสิทธิภาพต่อแอนแทรกซ์แล้ว และโรคบางรูปแบบสนองดีต่อการรักษาปฏิชีวนะ
เช่นเดียวกับแบคทีเรียอีกหลายชนิดในจีนัสบาซิลลัส "Bacillus anthracis" สามารถสร้างเอนโดสปอร์พักตัว (มักเรียกสั้น ๆ ว่า "สปอร์" แต่ระวังสับสนกับสปอร์ของฟังไจ) ซึ่งสามารถมีชีวิตอยู่ได้ในสภาพแวดล้อมโหดร้ายเป็นทศวรรษหรือกระทั่งศตวรรษ สปอร์เหล่านี้ถูกพบทั่วทุกทวีปของโลก ยกเว้นแอนตาร์กติกา เมื่อสปอร์ถูกสูดหรือกินเข้าไปในร่างกายสิ่งมีชีวิต หรือสัมผัสกับบาดแผลตรงผิวหนังของโฮสต์ (host) สปอร์เหล่านี้อาจมีปฏิกิริยาและเพิ่มจำนวนอย่างรวดเร็ว
สัตว์เลี้ยงลูกด้วยน้ำนมกินพืชทั้งที่เป็นสัตว์ป่าและสัตว์บ้านพบติดเชื้อแอนแทรกซ์ที่รับสปอร์เข้าทางปากหรือจมูกขณะกำลังกินหญ้า คาดกันว่าการกินเป็นทางที่สัตว์กินพืชติดต่อกับแอนแทรกซ์มากที่สุด สัตว์กินพืชที่อาศัยอยู่ในสภาพแวดล้อมเดียวกันอาจติดเชื้อจากการกินสัตว์ที่ติดเชื้อแล้ว สัตว์ที่ป่วยสามารถแพร่แอนแทรกซ์แก่มนุษย์ ไม่ว่าจะเป็นการติดต่อโดยตรงหรือโดยการบริโภคเนื้อของสัตว์ที่ติดเชื้อ
สปอร์แอนแทรกซ์สามารถผลิตแบบ in vitro (นอกร่างกาย) และใช้เป็นอาวุธชีวภาพได้ แอนแทรกซ์ไม่แพร่โดยตรงจากสัตว์หรือคนที่ติดเชื้อไปยังอีกคนหรือตัวหนึ่ง แต่แพร่โดยสปอร์ สปอร์เหล่านี้สามารถส่งผ่านได้โดยเสื้อผ้าหรือรองเท้า ร่างกายของสัตว์ที่มีแอนแทรกซ์อยู่ในช่วงที่ตายสามารถเป็นแหล่งสปอร์แอนแทรกซ์ได้
เชื้อแอนแทรกซ์สามารถเข้าสู่ร่างกายมนุษย์ได้ผ่านลำไส้ (การกิน) ปอด (การหายใจ) หรือผิวหนัง ซึ่งช่องทางแต่ละช่องทางจะทำให้เกิดอาการของโรคที่แตกต่างกัน แม้โดยทั่วไปแล้วผู้ติดเชื้อจะถูกกักกันแยกโรค แต่โดยปกติเชื้อนี้จะไม่ติดต่อจากคนสู่คน แต่หากผู้ป่วยมีอาการรุนแรงมากถึงขั้นเสียชีวิต ตัวเชื้อแบคทีเรียแอนแทรกซ์อาจเป็นแหล่งของการติดเชื้อได้ ดังนั้นการจัดการร่างจึงต้องมีกระบวนการระมัดระวังเป็นพิเศษ เพื่อไม่ให้เกิดการปนเปื้อนของเชื้อ โรคแอนแทรกซ์ที่ติดผ่านการหายใจหากไม่ได้รับการรักษาจนถึงขั้นแสดงอาการ มักเป็นอันตรายถึงชีวิต
ปียอตร์กุฟตรือบูนัลสกี
ปียอตร์กุฟตรือบูนัลสกี () เป็นเมืองในประเทศโปแลนด์และเป็นเมืองหลักของเทศมณฑลปียอตร์กุฟ ตั้งอยู่ตอนกลางของประเทศ ห่างจากเมืองวูชไปทางทิศตะวันออกเฉียงใต้ 45 กิโลเมตร มีประชากร 80,738 คน (ค.ศ. 2005) เมืองผลิตสิ่งทอ
ทะเลแทสมัน
ทะเลแทสมัน () เป็นทะเลส่วนหนึ่งของมหาสมุทรแปซิฟิกตอนใต้ อยู่ระหว่างด้านตะวันออกเฉียงใต้ของประเทศออสเตรเลียกับฝั่งตะวันตกของประเทศนิวซีแลนด์ ซึ่งห่างราว 2,000 กิโลเมตร มีความยาวจากเหนือไปใต้ราว 2,800 กิโลเมตร ทะเลตั้งชื่อตามนักสำรวจชาวดัตช์ อาเบิล ยันส์โซน ตัสมัน (Abel Janszoon Tasman) ซึ่งเป็นนักสำรวจชาวยุโรปที่ค้นพบนิวซีแลนด์และแทสเมเนียเป็นคนแรกเท่าที่มีการบันทึกมา ต่อมานักสำรวจชาวอังกฤษ กัปตันเจมส์ คุก เดินทางมาถึงทะเลแทสมันในคริสต์ทศวรรษ 1770 ในการเดินทางสำรวจครั้งแรกของเขา
พระครูกรุณาวิหารี (เผือก ปัญญาธโร)
หลวงปู่เผือก (12 สิงหาคม พ.ศ. 2412 - 29 มีนาคม พ.ศ. 2501) ท่านเป็นพระเกจิอาจารย์ที่มีชื่อเสียงของจังหวัดสมุทรปราการในยุคกึ่งพุทธกาล พระเครื่องของท่านมีอานุภาพมากมาย มีประสบการณ์ในทางเมตตามหานิยม แคล้วคลาดอันตราย อธิษฐานได้ตามความปรารถนากล่าวคือท่านสำเร็จผงอิทธิเจ ผงปัถมัง ยันต์นะเมตตา ยันต์ฤๅษี ฯลฯ ซึ่งได้รับการถ่ายทอดมาจาก หลวงปู่ทอง อายะนะ แห่งวัดราชโยธานั่นเอง ศิษย์ร่วมสำนักเดียวกับท่านได้แก่ หลวงพ่อพัก วัดบึงทองหลาง หลวงปู่ปั้น วัดสะพานสูง (บางซื่อ) และหลวงพ่อผือก วัดลาดพร้าว
หลวงปู่เผือก ปัญญาธโร ท่านเกิดเมื่อวันที่ 12 สิงหาคม พ.ศ. 2412 ตรงกับปีที่ 1ในแผ่นดินพระบาทสมเด็จพระจุลจอมเกล้าเจ้าอยู่หัว ณ บ้านคลองสำโรง จังหวัดสมุทรปราการ โยมบิดาชื่อ นายทองสุข มารดาชื่อ นางไข่ บุญสุขทอง มีพี่น้องรวม 8 คน ท่านเป็นบุตรคนที่ 5 เมื่อปี พ.ศ. 2433 อายุครบ 21 ปี ท่านได้อุปสมบทตามประเพณี ณ วัดกิ่งแก้วโดยมีหลวงปู่ทอง อายะนะ (อดีตเจ้าอาวาสวัดลาดบัวขาว) เป็นพระอุปัชฌาย์ พระอาจารย์อิ่ม อินทสโร วัดกิ่งแก้ว เป็นพระกรรมวาจาจารย์ และมีฉายาว่า ปัญญาธโร เมื่ออุปสมบทแล้วจำพรรษาที่วัดกิ่งแก้วโดยตลอด โดยได้ศึกษาภาษาไทยเพิ่มเติมจนแตกฉาน จึงเริ่มศึกษาพระธรรมวินัย อักขระขอม และฝึกการปฏิบัติวิปัสสนากรรมฐานโดยมีพระอาจารย์อิ่ม เป็นผู้สั่งสอนอบรม
เมื่อปี พ.ศ. 2442 พระอาจารย์อิ่ม อินทสโร ได้มรณภาพลง ที่ประชุมสงฆ์และชาวบ้านเห็นพ้องต้องกันที่จะให้ท่านเป็นเจ้าอาวาสสืบต่อมา ขณะนั้นท่านมีอายุได้ 30 ปี และเมื่อท่านเป็นเจ้าอาวาสวัดกิ่งแก้วแล้ว ท่านจึงได้เริ่มทำการพัฒนาอาคารสิ่งก่อสร้างต่างๆ ภายในวัดกิ่งแก้วครั้งใหญ่ด้วยความร่วมมือและพร้อมใจจากคณะสงฆ์และลูกศิษย์ ต่างช่วยแรงกายและร่วมบริจาคทรัพย์ให้การพัฒนาบูรณะวัดลุล่วงไปได้ด้วยดี ปรากฏสืบมาจนถึงวันนี้ เมื่อปีพ.ศ. 2496 ท่านเริ่มอาพาธตลอดมา และ ถึงแก่มรณภาพเมื่อวันที่ 27 มีนาคม พ.ศ. 2501 ในแผ่นดินพระบาทสมเด็จพระเจ้าอยู่หัวภูมิพลอดุลยเดชมหาราช รัชกาลปัจจุบัน รวมสิริอายุได้ 88 ปี 67 พรรษา รวมระยะเวลาในการครองวัดได้นานถึง 59 ปี
มูลนิธิร่วมกตัญญู
มูลนิธิร่วมกตัญญู หรือ หงี่เต็กตึ๊ง ( "ไท่กั๋วอี้เต๋อซ่านถัง"; สำเนียงแต้จิ๋ว: "ไทก๊กหงี่เต็กเซี่ยงตึ๊ง") เป็นมูลนิธิในประเทศไทย ก่อตั้งเมื่อวันที่ 22 มิถุนายน พ.ศ. 2513 ดำเนินงานสาธารณะในการเก็บศพ ช่วยเหลือผู้ประสบภัยและศูนย์วิทยุสื่อสาร รวมถึงงานการศึกษา
มูลนิธิร่วมกตัญญูตั้งอยู่ที่ เลขที่ 19 หมู่ 13 ถนนลาดกระบัง-กิ่งแก้ว-บางพลี (ทางหลวงแผ่นดินหมายเลข 3256) ตำบลบางพลีใหญ่ อำเภอบางพลี จังหวัดสมุทรปราการ มีศูนย์ประสานงานและประกอบพิธีศพที่วัดหัวลำโพง ถนนพระรามที่ 4 กรุงเทพมหานคร
อักษรจีนบนตราสัญลักษณ์ของมูลนิธิดัดแปลงมาจากคำว่า 義 หมายถึง กตัญญู, คุณธรรม, ยุติธรรม
มูลนิธิร่วมกตัญญูเกิดขึ้นจาก สมเกียรติ สมสกุลรุ่งเรือง พ่อค้าขายกาแฟชาวจีน โดยได้ช่วยเหลือ ผู้ด้อยโอกาสกว่าในชุมชนแออัด ตรอกโรงหมู กล้วยน้ำไท โดยเฉพาะกับคนจนๆ ที่ตายแล้วไม่มีเงินซื้อโลงศพ ต่อมาขยายวงจรจากท่าเรือคลองเตย ไปถึงพระโขนง พระประแดง บางขุนเทียน โดยใช้ชื่อ "ศาลหลวงปู่เปี่ยม" จนในปี พ.ศ. 2513 จัดตั้งเป็นมูลนิธิ ภายใต้การจัดตั้งโดยโรจน์ โชติรุ่งเรือง และคณะกรรมการรวม 15 ท่าน โดยคุณสมเกียรติ สมสกุลรุ่งเรือง เป็นผู้บริหารงานและคุณรัตนา ภรรยา เป็นเลขาธิการ หลังจากที่โรจน์ถึงแก่กรรม คณะกรรมการบริหารมูลนิธิ จึงได้ยื่นขอเปลี่ยนใบอนุญาตจัดตั้งมูลนิธิร่วมกตัญญู เปลี่ยนชื่อประธานกรรมการ มาเป็นชื่อ สมเกียรติ สมสกุลรุ่งเรือง เมื่อวันที่ 20 มีนาคม 2530 จนถึงปัจจุบัน
เมื่อเหตุการณ์น้ำท่วมภาคใต้ในปี พ.ศ. 2517 มูลนิธิร่วมกตัญญูได้ขยายงานเพิ่มในส่วนงานแผนกช่วยเหลือผู้ประสบภัยและศูนย์วิทยุสื่อสาร รวมถึงงานการศึกษา
จีรวัลย์ สอนสะอาดดี
จีรวัลย์ สอนสะอาดดี (ชื่อเล่น แพรว) เดิมชื่อ จีรวรรณ สอนสะอาด เป็นนักร้องชาวไทย จากรายการเรียลลิตี้โชว์ "ทรู อะคาเดมี แฟนเทเชีย" ฤดูกาลที่ 8 ซึ่งจัดโดย ทรูวิชั่นส์ มีรหัสประจำตัวคือ V15 เป็นตัวแทนสถาบันจากมหาวิทยาลัยขอนแก่น ได้ตำแหน่ง รองชนะเลิศอันดับที่ 1 ของ"ทรู อะคาเดมี แฟนเทเชีย" ฤดูกาลที่ 8 ในระหว่างการแข่งขันแพรวไม่เคยติดหนึ่งในสามผู้ที่มีคะแนนโหวตน้อยที่สุดประจำสัปดาห์ (ผู้ที่ไม่เคยติดหนึ่งในสามผู้ที่มีคะแนนโหวตน้อยที่สุดประจำสัปดาห์ทั้งหมดของฤดูกาลที่ 8 ได้แก่ แพรว V15, คชา V3 และ เฟรม V21) และเป็นผู้ที่มีคะแนนโหวตอยู่ในอันดับ 1 ตลอดทั่งซีซั่น ในปี พ.ศ. 2560 เธอได้เข้าร่วมแข่งขัน เดอะวอยซ์ไทยแลนด์ ซีซั่นที่ 6 แต่ไม่ผ่านรอบ Live Show
จีรวัลย์ สอนสะอาด เกิดวันเสาร์ที่ 23 ธันวาคม 2532 ที่จังหวัดขอนแก่น มีพี่น้อง 3 คน เป็นคนสุดท้อง ศึกษาที่โรงเรียนชุมชนกระนวน จังหวัดขอนแก่น โรงเรียนศรีกระนวนวิทยาคม จังหวัดขอนแก่น และจบการศึกษาระดับปริญญาตรีที่ คณะศิลปกรรมศาสตร์ มหาวิทยาลัยขอนแก่น สาขาดนตรีไทย เกียรตินิยมอันดับ 1 จบการศึกษาระดับมหาบัณฑิต(ป.โท) คณะนิเทศศาสตร์ สาขาบริหารธุรกิจบันเทิงและการผลิต มหาวิทยาลัยกรุงเทพ และคณะรัฐศาสตร์ มหาวิทยาลัยรามคำแหง ปี 2 มีความสามารถพิเศษทางด้านดนตรีไทย ได้เป็นนักร้องประจำโรงเรียน และได้รางวัลชนะเลิศขับร้องเพลงไทยเดิมระดับภาคในปี 2548-2549 และรางวัลชมเชยดนตรีเยาวชนแห่งชาติปี 2549
หลังประกวดรายการเรียลลิตี้โชว์ "ทรู อะคาเดมี แฟนเทเชีย" ฤดูกาลที่ 8 คว้าตำแหน่งรองชนะเลิศอันดับ 1 ออกผลงานกับค่ายทรู แฟนเทเชีย มีผลงานเพลง "หน้าที่ตัวสำรอง" "เป็นตายเท่ากัน" รวมถึงเพลง "สวมเขา" ที่มียอดวิวยูทูบสูงถึง 30 ล้านวิว หลังหมดสัญญาทำงานในฐานะครูสอนร้องเพลง ต่อมาได้ประกวดร้องเพลงอีกครั้งในรายการ "เดอะวอยซ์ไทยแลนด์ ซีซั่นที่ 6"
พ.ศ. 2558
เป็นตายเท่ากัน
คำร้อง: P. Black House & BBB
ทำนอง : T. Black House
เรียบเรียง : T. Black House
การควบคุมการแสดงออกของยีน
การควบคุมการแสดงออกของยีน คือ กระบวนการใด ๆ ที่เซลล์หรือไวรัสใช้ในการควบคุมแนวทางที่ข้อมูลจากยีนถูกสร้างเป็นผลผลิตของยีน ทั้งนี้แม้ผลผลิตของยีนที่ทำหน้าที่อาจจะเป็นอาร์เอ็นเอหรือโปรตีนได้ทั้งคู่ แต่กระบวนการควบคุมการแสดงออกของยีนส่วนใหญ่จะควบคุมยีนที่ถอดรหัสออกมาเป็นโปรตีน ทุกขั้นตอนของการแสดงออกของยีนสามารถถูกควบคุมได้ ตั้งแต่การถอดรหัสจากดีเอ็นเอเป็นอาร์เอ็นเอ ไปจนถึงการเปลี่ยนแปลงโปรตีนภายหลังการแปลรหัสเสร็จเรียบร้อยแล้ว
การควบคุมการแสดงออกของยีนเป็นกระบวนการที่สำคัญสำหรับไวรัส โปรคารีโอต และยูคารีโอต เนื่องจากเป็นการเพิ่มความสามารถในการปรับตัวของสิ่งมีชีวิตนั้นๆ โดยเป็นการทำให้โปรตีนหนึ่งๆ สามารถแสดงออกได้เมื่อมีความจำเป็น ถือกันว่าระบบควบคุมการแสดงออกของยีนที่ค้นพบเป็นครั้งแรกคือการค้นพบ lac operaon โดย Jacques Monod ใน ค.ศ. 1961 ซึ่งพบว่า "E. coli" จะแสดงออกซึ่งโปรตีนที่มีบทบาทในเมตาบอลิซึมของน้ำตาลแลกโตส เฉพาะในภาวะที่สิ่งแวดล้อมมีแลกโตสมาก และไม่มีน้ำตาลกลูโคสเท่านั้น
นอกจากนี้การควบคุมการแสดงออกของยีนยังเป็นสิ่งที่ทำให้เกิดการจำแนกชนิดของเซลล์ และการก่อรูปร่างเป็นอวัยวะขึ้น ทำให้ในสิ่งมีชีวิตหลายเซลล์มีเซลล์ที่มีการแสดงออกหลายๆ แบบ เพื่อทำหน้าที่เฉพาะ โดยที่แต่ละเซลล์ต่างก็มีลำดับพันธุกรรมเหมือนกันทุกประการได้
เอสบีเยร์
เอสบีเยร์ () เป็นเมืองท่าทางทะเลในประเทศเดนมาร์ก ตั้งอยู่บนฝั่งทะเลเหนือ ทางตะวันตกของคาบสมุทรจัตแลนด์ ทางตะวันตกเฉียงใต้ของเดนมาร์ก เป็นเมืองท่าประมงที่ใหญ่ที่สุดของประเทศ ส่งเนื้อสัตว์และผลิตภัณฑ์นมเป็นสินค้าออก เป็นฐานที่ตั้งสำหรับการสำรวจน้ำมันในทะเลเหนือ เป็นอ่าวจอดเรือ
เลสเซอร์แอนทิลลีส
เลสเซอร์แอนทิลลีส () เป็นหมู่เกาะที่เป็นส่วนหนึ่งของหมู่เกาะเวสต์อินดีส ประกอบด้วยเกาะต่าง ๆ เรียงรายเป็นวงโค้งจากดินแดนเปอร์โตริโกไปทางฝั่งตะวันออกเฉียงเหนือของทวีปอเมริกาใต้ และหมู่เกาะทางตอนเหนือของประเทศเวเนซุเอลา รวมทั้งหมู่เกาะเวอร์จิน หมู่เกาะลีเวิร์ด หมู่เกาะวินด์เวิร์ด และเนเธอร์แลนด์แอนทิลลีส ส่วนใหญ่ของประเทศบาร์เบโดสและประเทศตรินิแดดและโตเบโก
หมู่เกาะเวสต์อินดีส
หมู่เกาะเวสต์อินดีส () เป็นภูมิภาคในเขตลุ่มน้ำแคริบเบียนและมหาสมุทรแอตแลนติกเหนือ ซึ่งมีเกาะต่าง ๆ และประเทศที่เป็นเกาะของเกรตเตอร์แอนทิลลีส เลสเซอร์แอนทิลลีส และหมู่เกาะลูคายานเป็นจำนวนมาก
หลังจากการเดินทางครั้งแรกของคริสโตเฟอร์ โคลัมบัสซึ่งเดินทางไปยังทวีปอเมริกา ชาวยุโรปก็เริ่มใช้คำว่า "เวสต์อินดีส" () เพื่อจำแนกภูมิภาคนั้นออกจากหมู่เกาะอีสต์อินดีส (เอเชียใต้และเอเชียตะวันออกเฉียงใต้)
พระสันตะปาปาจากฝรั่งเศสได้ยกพลขึ้นบกแล้วยึดหมู่เกาะเพื่อสร้างฐานทัพ อากาศ ที่รู้จักรกันในชื่อ เกาะทาราวะ
เกรตเตอร์แอนทิลลีส
เกรตเตอร์แอนทิลลีส () เป็นหนึ่งในสามกลุ่มเกาะในทะเลแคริบเบียน ประกอบด้วยคิวบา จาเมกา เกาะฮิสปันโยลา (ได้แก่ประเทศเฮติและสาธารณรัฐโดมินิกัน) และเปอร์โตริโก หมู่เกาะเกรตเตอร์แอนทิลลีสนั้นคิดเป็นพื้นที่ร้อยละ 90 ของหมู่เกาะในเวสต์อินดีส
พจน์ สะเพียรชัย
ศาสตราจารย์ ดร.พจน์ สะเพียรชัย (25 ธันวาคม 2475 - 27 ตุลาคม 2560) อดีตรัฐมนตรีช่วยว่าการกระทรวงศึกษาธิการ อดีตอธิการบดีมหาวิทยาลัยศรีนครินทรวิโรฒ อดีตรักษาการอธิการบดีมหาวิทยาลัยบูรพา อดีตนายกสภาสถาบันการเรียนรู้เพื่อปวงชน และอดีตนายกสภามหาวิทยาลัยราชภัฏอุดรธานี
ดร.พจน์ สะเพียรชัย เกิดเมื่อวันที่ 25 ธันวาคม พ.ศ. 2475 เป็นบุตรคนที่ 1 ของพี่น้อง 9 คน ของนายชัย กับโขย์ สะเพียรชัย สำเร็จการศึกษาระดับประถมที่ โรงเรียนฝึกหัดครูนครราชสีมา มัธยมที่โรงเรียนฝึกหัดครูบ้านสมเด็จเจ้าพระยา โรงเรียนระดับปริญญาตรีการศึกษาบัณฑิต จากวิทยาลัยวิชาการศึกษาประสานมิตร ระดับปริญญาโทและปริญญาเอก ด้านจิตวิทยาการศึกษา จากมหาวิทยาลัยอินเดียนา ประเทศสหรัฐอเมริกา และผ่านการศึกษาอบรมจากวิทยาลัยป้องกันราชอาณาจักร (วปอ.) รุ่นที่ 22
ดร.พจน์ สะเพียรชัย เคยได้รับแต่งตั้งเป็นเลขาธิการคณะกรรมการการศึกษาแห่งชาติ เมื่อปี พ.ศ. 2524 ถึงปี พ.ศ. 2530 เป็นรองปลัดทบวงมหาวิทยาลัย ในปี พ.ศ. 2530 ถึงปี พ.ศ. 2536 และได้รับแต่งตั้งให้ทำหน้าที่รักษาการอธิการบดีมหาวิทยาลัยบูรพา ในระหว่างปี พ.ศ. 2536 ถึง พ.ศ. 2537 และได้รับตำแหน่งฝ่ายบริหารเป็นอธิการบดีมหาวิทยาลัยศรีนครินทรวิโรฒ ในระหว่างปี พ.ศ. 2536 ถึง พ.ศ. 2540 ในทางวิชาการได้รับแต่งตั้งตำแหน่งทางวิชาการเป็น ศาสตราจารย์
ดร.พจน์ สะเพียรชัย ได้รับแต่งตั้งเป็นรัฐมนตรีช่วยว่าการกระทรวงศึกษาธิการ ในรัฐบาลของพลเอกชวลิต ยงใจยุทธ ซึ่งมีนายชิงชัย มงคลธรรม เป็นรัฐมนตรีว่าการฯ
ดร.พจน์ สะเพียรชัย เป็นบุคคลในวงการการศึกษาที่มีส่วนในการดำเนินงานของสถาบันการศึกษาหลายแห่ง อาทิ เป็นที่ปรึกษาอธิการบดีมหาวิทยาลัยกรุงเทพ นายกสภามหาวิทยาลัยราชภัฏอุดรธานี เป็นประธานคณะกรรมการตรวจสอบและติดตามการดำเนินการมหาวิทยาลัยแม่ฟ้าหลวง อุปนายกสภาสถาบันเทคโนโลยีพระจอมเกล้าเจ้าคุณทหารลาดกระบัง
ขั้นตอนวิธีของชไตน์เฮาส์ จอห์นสันและทร็อทเทอร์
ขั้นตอนวิธีของชไตน์เฮาส์ จอห์นสันและทร็อทเทอร์ () คือ ขั้นตอนวิธีสร้างวิธีการเรียงสับเปลี่ยนโดยอาศัยการสลับที่ของตัวเลข
เริ่มจากกำหนดให้ตัวเลขเริ่มต้นจากค่าน้อยและเพิ่มขึ้นตามลำดับไปจนถึงตัวเลขที่ต้องการ และกำหนดทิศทางให้กับตัวเลขแต่ละตัวด้วยทิศทางซ้ายเป็นค่าเริ่มต้น ยกตัวอย่างเช่น
ขั้นตอนวิธีนี้จะเรียกตัวเลขซึ่งมีตัวเลขที่อยู่ติดกันในทิศทางที่ระบุไว้มีค่าน้อยกว่าว่า ตัวเลขที่เปลี่ยนที่ได้ ยกตัวอย่างเช่น 3> <1 <2 ในกรณีนี้จะเรียกเลข 2 และเลข 3 ว่าตัวเลขที่เปลี่ยนที่ได้
ขั้นตอนวิธีนี้มีเวลาในการทำงานเป็น Θ(n!) เมื่อ n คือจำนวนตัวเลขที่ต้องการหาวิธีการเรียงสับเปลี่ยน เนื่องจากจำนวนวิธีการเรียงสับเปลี่ยนคือ formula_1 เพราะฉะนั้นการใช้ขั้นตอนวิธีในการแจกแจงวิธีการเรียงสับเปลี่ยนจึงต้องใช้ formula_1 ด้วย
ในปริศนาควีนแปดตัวสามารถนำขั้นตอนวิธีนี้ไปใช้ในการเลือกตำแหน่งการวางควีน เนื่องจากควีนไม่สามารถอยู่ในแถวหรือหลักเดียวกันได้มากกว่าหนึ่งตัว จึงไม่ทำให้เกิดเลขซ้ำกัน การใช้วิธีการเรียงสับเปลี่ยนจึงเป็นทางเลือกหนึ่งสำหรับการแก้ปัญหาประเภทนี้
การค้นหาโดยการประมาณช่วง
การค้นโดยการประมาณช่วง () หรือในบางครั้งเรียกว่า การค้นโดยการคาดการณ์ () เป็นขั้นตอนวิธี (algorithm) สำหรับค้นหาค่าของคำหลัก (key value) ที่ได้รับ(อาจได้รับจากการพิมพ์) โดยทำการค้นหาจาก ดัชนีแถวลำดับหนึ่งๆที่ถูกจัดเรียงอย่างมีระเบียบแบบแผนแล้ว ซึ่งวิธีนี้คล้ายกับวิธีที่เราค้นหา รายชื่อในสมุดโทรศัพท์ของโทรศัพท์มือถือ
ในการค้นหาแต่ละขั้นตอนจะมีการคำนวณหรือ คาดการณ์ว่าสิ่งที่ค้นหานั้น น่าจะอยู่ที่ไหนของช่วงการค้นหาที่เหลือ แม้เทคนิคนี้จะมีลักษณะคล้ายกับการค้นแบบทวิภาค (Binary search) แต่ก็ไม่ใช่เสียทีเดียว ยกตัวอย่างเช่น การค้นหาหมายเลขโทรศัพท์ของนายสมชาย จะไม่ไปหาที่ตรงกลางของสมุดโทรศัพท์ แต่จะไปหายังตำแหน่งที่เริ่มต้นด้วยตัว “ส” โดยการประมาณว่าอยู่ที่ตรงหน้าที่เท่าไรของสมุดโทรศัพท์ แล้วค่อย ๆ เลือกหน้าต่อไปที่ใกล้เคียงที่สุดจนกว่าจะพบ ดังนั้น แทนที่จะใช้การค้นแบบทวิภาค (Binary search) ที่เริ่มต้นตรงกลางเสมอ ก็เปลี่ยนมาใช้การค้นโดยการประมาณช่วง (Interpolation Search) ซึ่งเป็นการค้นหาตำแหน่งโดยการประมาณ
ดังที่ได้อธิบายลักษณะการทำงานไปบ้างแล้ว การค้นโดยการประมาณช่วง (Interpolation Search) นี้อาศัยการคำนวณตำแหน่งที่น่าจะเป็นตำแหน่งของค่าคำหลักในแถวลำดับหนึ่งๆที่ถูกจัดเรียงเรียบร้อยแล้ว ซึ่งคำนวณจากค่าของคำหลักที่ต้องการค้นหา และ ค่าขอบบน ค่าขอบล่าง ของช่วงการค้นหาช่วงหนึ่ง จาก ช่วงการค้นหาทั้งหมด ซึ่งเราสามารถลดขนาดของช่วงการค้นหาที่เหลือได้ โดยการปรับเปลี่ยน ค่าขอบบน หรือค่าขอบล่างไปเรื่อยๆ จนกว่าจะพบ ค่าที่ต้องกาค้นหา
กำหนดให้
โดยมีขั้นตอนการทำงานดังนี้
การค้นโดยการประมาณช่วง (interpolation search) ในกรณีเฉลี่ยการค้นลักษณะนี้จะมีประสิทธิภาพเท่ากับ formula_30 ซึ่งดีกว่าการค้นแบบทวิภาค (Binary search) ที่มีประสิทธิภาพเท่ากับ formula_31 แต่ในกรณีโชคร้ายคือข้อมูลมีการกระจายไม่สม่ำเสมอเลย เช่น (1,2,4,8,16..) การค้นหาลักษณะนี้จะมีประสิทธิภาพแย่ที่สุด ซึ่งจะกลายเป็นแบบการค้นแบบเชิงเส้น (Linear search) มีประสิทธิภาพเท่ากับ formula_32 ดังนั้นการค้นโดยการประมาณช่วง (interpolation search) จะมีประสิทธิภาพดีเมื่อใช้กับข้อมูลที่ค่าของคำหลัก (key value) มีกระจายที่ค่อนข้างสม่ำเสมอ เช่น (1,3,4,5,7,9,10,…) และจะมีประสิทธิภาพดีที่สุดเมื่อใช้กับข้อมูลที่ค่าของคำหลัก (key value) มีกระจายอย่างสม่ำเสมอ (Uniformly Distributed) เช่น (1,2,4,6,8,10..)
การประยุกต์ใช้งานของขั้นตอนวิธี การค้นโดยการประมาณช่วง (Interpolation Search) ที่เราพบเห็นกันบ่อยในชีวิตประจำวัน เช่น การค้นหารายชื่อในสมุดโทรศัพท์ของโทรศัพท์มือถือ การค้นหาคำในพจนานุกรมอิเลกทรอนิกส์ หรือในพจนานุกรมออนไลน์ การค้นหารายชื่อหนังสือผ่านระบบสารสนเทศ ของร้านหนังสือ ฯลฯ โดยบางครั้งก็มีการนำไปประยุกต์ใช้งานร่วมกับขั้นตอนวิธีอื่นๆเพื่อให้มีประสิทธิภาพมากขึ้นด้วย
ขั้นตอนวิธีของควิน-แม็กคลัสกีย์
ขั้นตอนวิธีของควิน-แม็กคลัสกีย์ () เป็นหนึ่งในขั้นตอนวิธีที่ใช้สำหรับการลดรูปนิพจน์ตรรกศาสตร์ให้อยู่ในรูปอย่างง่ายที่มีประสิทธิภาพสูง พัฒนาโดย ดับเบิลยู.วี. ควิน (W.V.Quine) และเอ็ดเวิด เจ. แมกคลัสกีย์ (Edward J. McCluskey)
ขั้นตอนวิธีของควิน-แม็กคลัสกีย์เป็นขั้นตอนวิธีที่ช่วยในการลดรูปนิพจน์ตรรกะได้เมื่อข้อมูลขาเข้าที่มีปริมาณตัวแปรจำนวนมาก แต่ในการทำงานยังมีข้อจำกัดในเรื่องของเวลาอยู่ จึงควรดูขนาดของข้อมูลขาเข้า ว่ามีขนาดเท่าไหร่ และสมควรที่จะใช้วิธีการนี้หรือไม่ หากไม่สมควรควรจะเลือกใช้วิธีการอื่นที่สามารถลดนิพจน์ตรรกะได้ เช่น วิธีการเอกเพรซโซ่ ซึ่งเป็นวิธีการที่จะใช้ผ่านโปรแกรม
วิธีการนี้มีขั้นตอนการทำงานเหมือนกับการทำแผนผังคาร์โนห์ (Karnaugh map หรือ K-map) แต่มีความยืดหยุ่นมากกว่า ในด้านการนำไปประยุกต์เพื่อสร้างโปรแกรมคอมพิวเตอร์อย่างมีประสิทธิภาพ และด้านการใช้งานกับนิพจน์ตรรกศาสตร์ที่มีตัวแปรเป็นจำนวนมาก 
ขั้นตอนการทำงาน แบ่งออกเป็นสองขั้นตอน ดังนี้:
Function QM1 ( levels ) returns primes
put { } (empty set) into primes
for each level level do
end for of level
return primesลดรูปนิพจน์ตรรกศาสตร์ต่อไปนี้:
ในการรวมเทอมเข้าด้วยกันเพื่อลดจำนวนเทอมนั้น จะพิจารณาจากเทอมที่มีค่าของ A,B,C และ D ต่างกันเพียง 1 บิต ตัวอย่างเช่น 0000 กับ 0100 (ต่างกันที่บิตที่สอง) หรือ 0000 กับ 1000 (ต่างกันที่บิตที่หนึ่ง) เป็นต้น ดังนั้นเพื่อให้ง่ายต่อการพิจารณา จะทำการแบ่งกลุ่มที่มีค่าของ A,B,C และ D ต่างกันเพียง 1 บิตโดยแบ่งตามจำนวนของเลข 1 ในค่า A,B,C และ D ดังนี้
จากตารางด้านบน จะเห็นว่าเราสามารถแบ่งกลุ่มที่มีค่าของ A,B,C,D ต่างกันเพียง 1 บิทได้เป็น 5 กลุ่ม ดังนั้นในการรวมเทอมที่มีรูปแบบคล้ายกัน เราจะพิจารณาแต่ละกลุ่มเทียบกันโดยใช้วิธีการเขียนตาราง ดังนี้
จากตารางด้านบน แสดงให้เห็นว่าพจน์ที่ไม่สามารถยุบรวมได้อีก มีทั้งหมด 7 พจน์ ได้แก่ 0-00, -000, 100-, 10-0, 1-01, 01-- และ -1-1
การสร้างตารางในเบื้องต้น มีขั้นตอนดังนี้
หลังจากสร้างตารางเสร็จเรียบร้อยแล้ว หลักการในการหารูปอย่างง่ายของนิพจน์ตรรกศาสตร์ คือการเลือกแถวให้น้อยที่สุด โดยเลือกให้ครอบคลุมทุกคอลัมน์
ดังนั้น นิพจน์ตรรกศาสตร์ในรูปอย่างง่าย คือ :formula_6
พิมลรัตน์ พิศลยบุตร
พิมลรัตน์ พิศลยบุตร เป็นนักแสดงชาวไทย นับถือศาสนาพุทธ เกิดวันที่ 3 มิถุนายน พ.ศ. 2526 กรุงเทพมหานคร โรงพยาบาล “สมิติเวช” มีบิดาชื่อนายพิศิษฐ์ พิศลยบุตร อาชีพนักธุรกิจและมารดาชื่อนางลาวัลย์ พิศลยบุตร อาชีพแม่บ้าน มีพี่น้อง 6 คนศึกษาในระดับอนุบาล-ประถมศึกษา จากโรงเรียนสมถวิลราชดำริและชั้นมัธยมศึกษา จากโรงเรียนผะดุงศิษย์พิทยา สายศิลป์-คำนวณสำเร็จการศึกษาในระดับปริญญาตรี มหาวิทยาลัย รังสิต คณะนิเทศศาสตร์ประชาสัมพันธ์
เข้าสู่วงการบันเทิงโดยการถ่ายโฆษณาในอายุเพียง 13 ปี
-ยาสระผม ”ทิมโมเท”
-ถ่ายภาพนิ่งยาสีฟัน “ดาร์ลี่”
ต่อมาได้รับเลือกให้แสดงภาพยนตร์อิงประวัติศาสตร์ฟอร์มยักษ์สร้างขึ้นจากพระราชดำริของสมเด็จพระนางเจ้าสิริกิติ์ พระบรมราชินีนาถ ในเรื่อง”สุริโยไท” รับบทเป็นพระศรีสุริโยทัย(ตอนเด็ก)และพระสวัสดิราช(ลูกของพระสุริโยไท) กำกับโดยหม่อมเจ้าชาตรีเฉลิม ยุคล ซึ่งเป็นผลงานที่สร้างชื่อเสียงในวงการบันเทิงให้กับเธอทำให้เธอดังเป็นพลุแตกชั่วข้ามคืนทันทีเมื่อภาพยนตร์เข้าฉายทุกโรงภาพยนตร์
และได้ร่วมงานกับผู้กำกับ Hollywood รุ่นใหญ่อย่าง Francis Ford Coppola ซึ่งเป็นพระสหายของหม่อมเจ้าชาตรีเฉลิม ยุคลในภาพยนตร์สุริโยไท Version 4 ชม. เรียบเรียงและกำกับใหม่บางส่วนเพิ่มเติมซึ่งเข้าฉายในประเทศสเปนเป็นที่แรกและประเทศอื่นๆ รวมถึงเมืองไทยด้วย หลังจากนั่นจึงรับเล่นละครกับทางช่อง 3 เป็นเรื่องแรกแนวแฟนตาซีอิงวรรณคดี จากบทประพันธ์ของ “แก้วเก้า” เรื่อง “ปลายเทียน” รับบทเป็นเจ้าสร้อยสุมาลี และเป็นละครเรื่องแรกที่สร้างชื่อเสียงให้กับเธอเช่นกัน
สถานภาพ สมรส 12 ต.ค. 2559
คู่สมรส  นายประสพ พลากรกิตติ
วรวุฒิ วังสวัสดิ์
วรวุฒิ วังสวัสดิ์ เป็นนักฟุตบอลอาชีพในระดับไทยพรีเมียร์ลีก ปัจจุบันอยู่ทีมการท่าเรือไทย เอฟ.ซี.โดยย้ายมาจากสโมสรทีทีเอ็มสมุทรสาครเมื่อ มกราคม 2553
วรวุฒิ วังสวัสดิ์ สำเร็จการศึกษาระดับมัธยมจากโรงเรียนเทพศิรินทร์เมื่อปี พ.ศ. 2541 และสำเร็จการศึกษาในระดับปริญญาตรีที่มหาวิทยาลัยศรีปทุม
ถ้วย ก x 2
2545 & 2550 - โอสภสภา
ถ้วยควีนสคัพ x 3
2545 & 2546 & 2547 - โอสภสภา
โตโยต้าคัพ
2553 - ท่าเรือ
เขาเป็นผู้เล่นที่ยิงประตูในโตโยต้าคัพ 2010 ในนัดชิงเมื่อเจอบุรีรัมย์-การไฟฟ้าฯด้วยคะแนน 2-1
ฟุตบอลกระชับมิตรไทยเชลซี
อิงลิชทาวน์
อิงลิชทาวน์ (หรือรู้จักกันในชื่อ Englishtown, EF Englishtown หรือ Englishtown.com) คือโรงเรียนสอนภาษาอังกฤษออนไลน์ที่นำเสนอบริการอี-เลิร์นนิ่งสำหรับผู้ใหญ่ ด้วยหลักสูตรที่ผ่านการรับรองจากมหาวิทยาลัยผ่านทางบทเรียนสนทนาออนไลน์กลุ่มและการติวเข้มส่วนตัว อิงลิชทาวน์เป็นส่วนหนึ่งของ อีเอฟ เอ็ดดูเคชั่น เฟิร์ส ได้ทำงานร่วมกับบริษัทกว่า 1,200 แห่งและมีผู้เข้าใช้มากกว่า 15 ล้านคน
อิงลิชทาวน์ ถูกก่อตั้งขึ้นเมื่อปี ค.ศ. 1996 โดย บิล ฟิชเชอร์ ผู้เป็นประธานบริษัท และมีสำนักงานใหญ่อยู่ที่เมืองลูเซิร์น ประเทศสวิตเซอร์แลนด์ และมีศูนย์วิจัยและพัฒนาอยู่ในเมืองเซี่ยงไฮ้
อิงลิชทาวน์ นำเสนอคอร์สภาษาอังกฤษออนไลน์และบทเรียนที่ทำการสอนสดๆโดยครูเจ้าของภาษาอังกฤษผู้ทรงคุณวุฒิ โดยมีหลักการเรียนว่า: “เรียนรู้ ลองใช้ นำไปประยุกต์ แล้วรับประกาศนียบัตร” (Learn, Try, Apply and Certify) นักเรียนจะได้”เรียนรู้”กับบทเรียนที่ใช้วิดีโอเป็นหลักและกิจกรรมต่างๆมากมาย “ลองใช้”ทักษะด้านภาษาอังกฤษด้วยการฝึกกับครูเจ้าของภาษา นำทักษะภาษาอังกฤษที่ได้เรียนรู้มา“ไปประยุกต์”ใช้กับเพื่อนนักเรียนคนอื่นๆที่มาจากประเทศต่างๆทั่วโลก และสุดท้าย”รับใบประกาศนียบัตร”ที่ได้รับการรับรองจากมหาวิทยาลัย
อิงลิชทาวน์เป็นผู้สนับสนุนหลักด้านการฝึกอบรมภาษาอย่างเป็นทางการให้กับมหกรรมโอลิมปิกในปี ค.ศ. 2008 ณ กรุงปักกิ่ง โดยให้การฝึกอบรมภาษากับอาสาสมัครกว่า 60,000 คน และช่วยฝึกอบรมภาษาให้กับโซซีเกมส์ 2014 ที่ประเทศรัสเซียและมหกรรมฟุตบอลโลก 2014 ที่ประเทศบราซิลเช่นเดียวกัน
อิงลิชทาวน์ได้รับรางวัลดังต่อไปนี้;
อิงลิชทาวน์เป็นส่วนหนึ่งของ อีเอฟ เอ็ดดูเคชั่น เฟิร์ส ซึ่งก่อตั้งขึ้นในปี ค.ศ. 1965 ในประเทศสวีเดนโดย เบอร์ทิล ฮัลท์ ซึ่งปัจจุบัน อีเอฟ เป็นองค์กรทางการศึกษาเอกชนที่ใหญ่ที่สุดในโลก โดยมีองค์กรย่อยและองค์กรไม่หวังผลกำไร 15 องค์กรในเครือ ซึ่งดำเนินกิจกรรมเกี่ยวกับการเรียนรู้ภาษา ทัศนศึกษา โครงการแลกเปลี่ยนนักเรียน และเตรียมภาษาก่อนเข้าเรียนต่อในระดับมหาวิทยาลัย
โรงงานนาโน
โรงงานนาโน เป็น อุปกรณ์ ในความคิดของเอริค เดรซเลิอร์ (Eric Drexler) ที่จะสามารกำหนดทิศทางของปฏิกิริยาเคมี โดยการจัดตำแหน่งอย่างแม่นยำของโมเลกุลที่อยู่ในปฏิกิริยานั้น
โมเลกุลชีววิทยาบางชนิด เช่น ไรโบโซม มีคุณสมบัติที่ตรงกับโรงงานนาโน โดยพฤติกรรมของไรโบโซมเป็นดังนี้ ไรโบโซมรับคำสั่่งจาก เอ็มอาร์เอ็นเอ และทำการประกอบลำดับของกรดอะมิโนเพื่อสร้างโมเลกุลของโปรตีนตามคำสั่งนั้น
ตั้งแต่ปี พ.ศ. 2550 สภาวิจัยทางวิศวกรรมและวิทยาศาสตร์กายภาพของอังกฤษ ให้ทุนสนับสนุนการพัฒนาของ โรงงานนาโน ที่มีลักษณะคล้ายไรโบโซม
เป็นที่ชัดเจนว่า โรงงานนาโน นี้จะเป็นไปได้ในระดับที่จำกัด 
โครงการแผนกลยุทย์ทางเทคโนโลยี นำโดย สถาบันแบตเทิลเมโมเรียล (Battelle Memorial Institute) และสนับสนุนโดยหลายๆห้องวิจัยแห่งชาติของสหรัฐอเมริกา ได้สำรวจขอบเขตของเทคโนโลยีในการประกอบอะตอมอย่างแม่นยำหลายๆชนิด รวมถึง เทคโนโลยีประกอบโมเลกุลที่โปรแกรมได้ ทั้งในยุคบุกเบิก และ เทคโนโลยีที่คาดว่าจะเป็นโอกาสในระยะยาว โดยเผยแพร่รายงานนั้นออกมาใน เดือนธันวาคมของ ปี พ.ศ. 2550
ในทำนองเดียวกัน ก็ได้ใช้ชื่อของ โรงงานนาโน ในนิยายวิทยาศาสตร์ ในการอ้างถึง เครื่องจักรนาโนสารพัดชนิดที่สามารถควบคุมอะตอมได้อย่างมหัศจรรย์ ซึ่งส่วนใหญ่แล้วอาจจะเป็นไปไม่ได้ในความเป็นจริง
สังข์ทอง ศรีธเรศ
สังข์ทอง ศรีธเรศ อดีตรัฐมนตรีช่วยว่าการกระทรวงศึกษาธิการ ในรัฐบาลของนายชวน หลีกภัย และรัฐบาลของพลเอกชวลิต ยงใจยุทธ อดีตสมาชิกสภาผู้แทนราษฎรจังหวัดกาฬสินธุ์ 7 สมัย
สังข์ทอง ศรีธเรศ เกิดเมื่อวันที่ 30 มิถุนายน พ.ศ. 2484 สำเร็จการศึกษาระดับปริญญาตรี นิติศาสตร์บัณฑิต จากมหาวิทยาลัยรามคำแหง ด้านชีวิตครอบครัวได้สมรสกับนางบุญรื่น ศรีธเรศ (สกุลเดิม:มัธยมนันทน์) รัฐมนตรีช่วยว่าการกระทรวงศึกษาธิการ ในรัฐบาลของนางสาวยิ่งลักษณ์ ชินวัตร มีบุตร-ธิดา 3 คน
สังข์ทอง ศรีธเรศ ได้รับเลือกตั้งเป็นสมาชิกสภาผู้แทนราษฎร จังหวัดกาฬสินธุ์ ครั้งแรกในการเลือกตั้ง พ.ศ. 2526 สังกัดพรรคกิจสังคม ต่อมาในการเลือกตั้ง พ.ศ. 2535 จึงได้ย้ายมาสังกัดพรรคความหวังใหม่ และได้รับแต่งตั้งเป็นรัฐมนตรีช่วยว่าการกระทรวงศึกษาธิการ ในรัฐบาลของนายชวน หลีกภัย ในปี พ.ศ. 2535 และในรัฐบาลของพลเอกชวลิต ยงใจยุทธ พ.ศ. 2537
แรงกดดันจากคนรอบข้าง
แรงกดดันจากคนรอบข้าง หมายถึง อิทธิพลต่อพฤติกรรมของบุคคล ที่ได้รับจาก เพื่อน คนใกล้ตัว ที่จะทำให้บุคคล เปลี่ยน ทัศนคติ เปลี่ยนความคิด เปลี่ยนค่านิยม เปลี่ยนพฤติกรรม เพื่อให้ เข้ากับ (เป็นไปในแนวทางเดียวกับ) คนในกลุ่มได้
บุคคลที่ได้รับ แรงกดดันจากคนรอบข้าง นั้น อาจจะอยากหรือไม่อยากจะเข้าเป็นสมาชิกของกลุ่มที่กำลังสร้างอิทธิพลบังคับเขาอยู่ก็ได้
ประสิทธิผลของ แรงกดดันจากคนรอบข้าง นั้นอธิบายด้วย ทฤษฎี ผลการเคลื่อนของอัตลักษณ์ (the identity shift effect) โดยนักจิตวิทยาสังคม เวนดี้ เทรนอร์ (Wendy Treynor) 
ทฤษฎี ผลการเคลื่อนของอัตลักษณ์ อธิบายว่า สภาวะประสานกลมกลืน (state of harmony) ของบุคคล จะถูกรบกวน เมื่อเผชิญกับการคุมคามจากความขัดแย้งภายนอก (การถูกปฏิเสธจากสังคม) เนื่องจากไม่เป็นไปตามค่านิยมหรือมาตรฐานของกลุ่ม 
ดังนั้นบุคคลนั้นจึงทำมีพฤติกรรมตามมาตรฐานของกลุ่ม แต่หลังจากที่เขาทำตามมาตรฐานของกลุ่ม ความรู้สึกขัดแย้งภายในก็จะเกิดขึ้น (การถูกปฏิเสธจากตัวเอง) เพราะว่า บุคคลนั้นไม่ได้ทำตามมาตรฐานของตนเอง
เพื่อที่จะกำจัดความรู้สึกขัดแย้งภายใน การเคลื่อนของอัตลักษณ์ (การเปลี่ยนมาตรฐานการเปลี่ยนบุคคลิกของตัวเอง) จึงเกิดขึ้น โดยการยอมรับเอามาตรฐานของกลุ่มมาเป็นมาตรฐานของตัวเอง
เมื่อสามารถกำจัดความขัดแย้งทางจิตได้แล้ว จิตจะกลับสู่สภาวะประสานกลมกลืน
ภิญโญ นิโรจน์
ดร.ภิญโญ นิโรจน์ อดีตรัฐมนตรีประจำสำนักนายกรัฐมนตรี ในรัฐบาลของนายชวน หลีกภัย อดีตสมาชิกสภาผู้แทนราษฎร จังหวัดนครสวรรค์ ปัจจุบันเป็นประธานสโมสรฟุตบอลจังหวัดนครสวรรค์ และเป็นที่ปรึกษาสมาคมนักวิทยุสมัครเล่นจังหวัดนครสวรรค์
ดร.ภิญโญ นิโรจน์ เกิดเมื่อวันที่ 22 เมษายน พ.ศ. 2494 ที่อำเภอเมือง จังหวัดนครสวรรค์ เป็นบุตรของนายถาวร นิโรจน์ (เจ้าของถาวรฟาร์ม) กับนางสำเนาว์ นิโรจน์ สำเร็จการศึกษาระดับปริญญาตรี สาขาบริหารธุรกิจ จากมหาวิทยาลัยอิลลินอยส์ ประเทศสหรัฐอเมริกา
ดร.ภิญโญ นิโรจน์ ได้รับเลือกตั้งเป็นสมาชิกสภาผู้แทนราษฎร จังหวัดนครสวรรค์ ตั้งแต่การเลือกตั้ง พ.ศ. 2535 ได้รับแต่งตั้งเป็นผู้ช่วยเลขานุการรัฐมนตรีว่าการกระทรวงเกษตรและสหกรณ์ ในปี พ.ศ. 2538 และเป็นรัฐมนตรีประจำสำนักนายกรัฐมนตรี ในรัฐบาลของนายชวน หลีกภัย
ในการเลือกตั้ง พ.ศ. 2554 ดร.ภิญโญ นิโรจน์ ได้ลงสมัครรับเลือกตั้งสมาชิกสภาผู้แทนราษฎร จังหวัดนครสวรรค์ เขต 1 สังกัดพรรคชาติพัฒนาเพื่อแผ่นดิน แต่ไม่ได้รับเลือกตั้ง โดยแพ้ให้กับนายสงกรานต์ จิตสุทธิภากร ผู้สมัครจากพรรคประชาธิปัตย์
ดร.ภิญโญ นิโรจน์ ได้รับแต่งตั้งเป็นนายกสภามหาวิทยาลัยราชภัฏนครสวรรค์ ตั้งแต่วันที่ 19 กรกฎาคม พ.ศ. 2555
ชั้นย่อยอีแลสโมแบรงไค
ชั้นย่อยอีแลสโมแบรงไค (ชั้นย่อย: Elasmobranchii) เป็นชั้นย่อยของปลาในชั้นปลากระดูกอ่อน เป็นปลากระดูกอ่อนที่เป็นที่รู้จักกันเป็นอย่างดี
ปลาในชั้นนี้มีวิวัฒนาการมาจากยุคดีโวเนียนยุคต้น (เมื่อ 400 ล้านปีก่อน) จนถึงปัจจุบัน
ลักษณะสำคัญของปลาในชั้นนี้คือ ไม่มีถุงลมช่วยในการว่ายน้ำ มีช่องเหงือกทั้งหมด 5-7 คู่เปิดออกสู่ภายนอกเพื่อใช้ในการหายใจ ครีบหลังแข็งมีเกล็ดแบบสาก มีฟันที่แข็งแรงหลายชุดในปาก ปากอยู่ต่ำลงมาทางด้านท้อง มีขากรรไกรที่ไม่เชื่อมติดกับกะโหลก และเมื่อเจริญเติบโตขึ้นกระดูกอ่อนจะแทนที่ด้วยกระดูกสันหลัง รูจมูกทั้ง 2 ข้างไม่ทะลุเข้าช่องปาก หัวใจมี 2 ห้อง เม็ดเลือดแดงและเม็ดเลือดขาวมีนิวเคลียส เส้นประสาทสมอง 10 คู่ มีการสืบพันธุ์แบบอาศัยเพศด้วยการปฏิสนธิภายใน โดยที่ออกลูกเป็นตัว ตัวอ่อนเจริญในท่อรังไข่ เพศผู้จะมีอวัยวะเพศเป็นแท่ง 1 คู่ซึ่งวิวัฒนาการมาจากครีบ อยู่บริเวณกระดูกเชิงกราน บริเวณครีบท้อง ใช้สำหรับผสมพันธุ์และปล่อยอสุจิ ขณะที่เพศเมียจะมีช่องคลอด
เป็นปลากระดูกอ่อนที่เป็นที่รู้จักกันเป็นอย่างดี เช่น ปลาฉลาม, ปลากระเบน, ปลาฉนาก, ปลาโรนัน พบกระจายพันธุ์อยู่ทั่วโลก
การค้นหาในแนวกว้าง
ในทฤษฎีกราฟ การค้นหาตามแนวกว้าง () คือขั้นตอนวิธีในการท่องกราฟอย่างหนึ่ง โดยในขณะที่กำลังท่องกราฟมายังจุดยอดหนึ่ง ๆ นั้น จะมีการกระทำสองอย่างคือ: (ก) เข้าเยี่ยมและตรวจสอบจุดยอดดังกล่าว (ข) เข้าถึงจุดยอดข้างเคียงของจุดยอดดังกลาว การท่องกราฟจะเริ่มต้นที่จุดยอดรากที่กำหนดและไปยังจุดยอดอื่น ๆ จนเกิดเป็นต้นไม้แบบทอดข้าม การท่องกราฟอีกรูปแบบที่คล้ายคลึงกันคือการค้นหาในแนวลึก
การค้นในลักษณะนี้ถูกใช้เป็นแนวคิดพื้นฐานในการแก้ปัญหาทฤษฏีกราฟรวมถึงการค้นในปริภูมิสถานะ
เนื่องจากมีลักษณะของการแวะผ่านปมไปทีละระดับ จึงเรียกอีกอย่างว่า การค้นทีละระดับ (Level-order search)
การค้นตามแนวกว้าง มีลักษณะการค้นหาลงไปทีละระดับ โดยการตรวจสอบระดับลูกทั้งหมดก่อน จึงลงไประดับถัดไป
ซึ่งสามารถสร้างการค้นแบบนี้โดยใช้แถวคอย เพื่อให้ปมถูกค้นตามลำดับของระดับชั้น
เนื่องจากการค้นแบบนี้เป็นการค้นที่มีระบบ กล่าวคือไม่มีการตัดสินใจเลือกเส้นทางระหว่างการค้น แต่จะทำการค้นไปเรื่อยๆ ตามรูปแบบจนเจอคำตอบ จึงจัดอยู่ในกลุ่มของการค้นแบบ Blind Search หรือ Uniformed Search
 BFS(G(V,E), s) {
Arad > Timisora > Zerind > Sibiu > Craivora > Oradea > Rimnicu > Fagaras > Pitesti > Bucharest
การค้นตามแนวกว้างสามารถใช้ในการแก้ปัญหาต่างๆของทฤษฏีกราฟได้เช่น
ภาวะเลือดแข็งตัวในหลอดเลือดแบบแพร่กระจาย
ภาวะเลือดแข็งตัวในหลอดเลือดแบบแพร่กระจาย () หรือ ดีไอซี หรือ ภาวะลิ่มเลือดกระจายทั่วไปในหลอดเลือด เป็นภาวะซึ่งมีการกระตุ้นกลไกการแข็งตัวของเลือดอย่างผิดปกติ ซึ่งเป็นผลที่ตามมาจากโรคหรือภาวะหลายๆ อย่าง ดีไอซีทำให้เกิดการแข็งตัวของเลือดเป็นลิ่มเลือดขนาดเล็กจำนวนมากในหลอดเลือดทั่วร่างกาย ซึ่งในการเกิดการแข็งตัวของเลือดนี้จะมีการใช้สิ่งสำคัญในกลไกการแข็งตัวของเลือด ได้แก่โปรตีนที่ทำให้เกิดการแข็งตัวของเลือด และเกล็ดเลือด ไปจนไม่สามารถเกิดมีการแข็งตัวของเลือดในที่ที่ควรมีได้ ทำให้มีภาวะเลือดออกง่ายหรือหยุดยากทั่วร่างกาย อาจเกิดที่ผิวหนัง ในทางเดินอาหาร ในทางเดินหายใจ หรือที่แผลผ่าตัดได้ นอกจากนี้ลิ่มเลือดเล็กๆ ที่เกิดขึ้นยังทำให้เลือดไหลไปเลี้ยงอวัยวะต่างๆ ได้ไม่ดี ทำให้เกิดการทำงานผิดปกติของอวัยวะนั้นๆ อวัยวะที่สำคัญเช่น ไต เป็นต้น
ดีไอซีอาจเกิดขึ้นอย่างรวดเร็วเฉียบพลัน หรืออาจเกิดช้าๆ แบบเรื้อรังก็ได้ ขึ้นอยู่กับปัญหาที่เป็นสาเหตุ และสภาพร่างกายด้านอื่นๆ ส่วนใหญ่พบในผู้ป่วยหนัก และอาจมีส่วนทำให้เกิดการล้มเหลวของการทำงานของอวัยวะหลายๆ ชนิดพร้อมกัน ซึ่งนำไปสู่การเสียชีวิตได้
DIC อาจเกิดในภาวะต่อไปนี้
เหลือแหล่
เหลือแหล่ (อังกฤษ : Luer Lae) เป็นภาพยนตร์ไทยที่มีเนื้อหาเกี่ยวกับศิลปะการแสดงเพลงพื้นบ้านของไทย ออกฉายในโรงภาพยนตร์วันที่ 15 กันยายน พ.ศ. 2554 กำกับและร่วมแสดงโดย บำเรอ ผ่องอินทรกุล (โน้ต เชิญยิ้ม) และ พิเชษฐ์ เอี่ยมชาวนา (โย่ง เชิญยิ้ม) ได้รับเรตติ้ง "ท" (ภาพยนตร์ที่เหมาะสมกับผู้ดูทั่วไป) นำแสดงโดย ณัฐวัตร ดีวงกิจ, หทัยชนก สวนศรี, สุรัตน์ติกานต์ พรรคเจริญ ภาพยนตร์ทำรายได้รวม 6.24 ล้านบาท 
เหลือแหล่ เร็กเก้ เชลโล่และจีจี้ เป็นนักร้องตกอับที่หางานทำไม่ได้ มาเจอลุงดมที่ป่วยหนักเลยพาไปรักษาที่โรงพยาบาล ระหว่างทางกลับบ้านได้หลงเข้าไปในหมูบ้านดงเพลง จีจี้พลัดกับเพื่อนไปอยู่กับครูดำเกิง ครูดนตรีไทยที่มีฝีมือที่สุดในหมู่บ่าน ส่วนเหลือแหล่ เร็กเก้ เชลโล่ ไปเจอครูเฟื่องที่กำลังไปขอลูกศิษย์เพื่อไปแข่งขันงานประจำปี ทั้งหมดฝึกอยู่กับครูเพลงทั้งสอง และมาประชันกันในงานประจำปี สุดท้าย ครูเพลงทั้งสองที่เคยบาดหมางกันก็กลับมารักใคร่กลมเกลียวกัน แต่ทั้ง 4 ก็ต้องพบว่า เรื่องที่เกิดขึ้นนั้น เกิดจากการถูกนิมิตของชาวบ้านหมู่บ้านดงเพลงสำแดงให้ชม ทั้ง 4 กลับมาประยุกต์เพลงพื้นบ้านเข้ากับดนตรีสมัยใหม่ และได้พบเจอทายาทตระกูลครูเฟื่อง สุดท้ายได้พบเจอฟ้าใส ใบข้าว ในชาติปัจจุบัน
รายได้รวมตลอดการฉาย 6.24 ล้านบาท
การระบายสีกราฟ
ปัญหาที่ได้รับความสนใจอย่างมากในเรื่องทฤษฎีกราฟ คือ ปัญหาการระบายสีกราฟ () ซึ่งเป็นปัญหาที่เกี่ยวกับการพยายามระบายสีจุดของกราฟ โดยให้จุดที่อยู่ติดกันมีสีต่างกันและใช้สีให้น้อยที่สุด
การระบายสีกราฟอาจมีหลายรูปแบบ บางรูปสามารถใช้สีเพียงสองสีก็เพียงพอที่จะให้จุดที่อยู่ติดกันมีสีต่างกัน บางรูปจำเป็นต้องใช้หลายสีถึงจะเพียงพอที่จะให้จุดที่อยู่ติดกันมีสีต่างกัน ดังนั้นจะเรียกจำนวนสีอย่างน้อยที่สุดที่เพียงพอที่จะให้จุดที่อยู่ติดกันมีสีต่างกันว่า จำนวนสีของกราฟ
สาเหตุหนึ่งที่ทำให้ปัญหาเกี่ยวกับการระบายสีจุดของกราฟได้รับความสนใจศึกษาค้นคว้าเป็นอันมา ได้แก่ ความเกี่ยวข้องกันระหว่างปัญหาเช่นนี้กับปัญหาการระบายสีแผนที่ โดยไม่ให้เนื้อที่ซึ่งมีเส้นเขตแดนร่วมกันมีสีเดียวกัน เราอาจพิจารณาให้เห็นความเกี่ยวข้องอันนี้ได้ไม่ยากนัก
ตัวอย่างเช่นในแผนที่ ถ้าแทนจังหวัดต่าง ๆ ด้วยจุด แล้วลากเส้นโยงจุดซึ่งแทนจังหวัดที่มีเส้นเขตแดนร่วมกัน เราก็จะได้กราฟของแผนที่นี้ไปใช้ในการแก้ปัญหาการระบายสีแผนที่ ซึ่งจะเห็นได้ว่าปัญหาการระบายสีแผนที่กับปัญหาการระบายสีจุดของกราฟ เป็นปัญหาเดียวกัน นอกจากนี้การระบายสีแผนที่นั้น หลายต่อหลายคนเชื่อกันว่าสามารถใช้สีเพียงสี่สีก็เพียงพอที่จะระบายแผนที่ใด ๆ ให้เนื้อที่ที่มีเส้นเขตแดนร่วมกันมีสีต่างกันได้เสมอ ไม่ว่าเนื้อที่ต่าง ๆ ในแผนที่นั้นจะเรียงรายกันอยู่อย่างไร ซึ่งนักคณิตศาสตร์ได้พยายามค้นคว้าหาคำตอบว่า เรื่องที่หลายคนเชื่อกันนี้จริงหรือไม่ การขบคิดปัญหานี้นักคณิตศาสตร์ได้ทำกันมาเป็นเวลานานกว่าร้อยปีจึงมีผู้พิสูจน์ได้ว่าความเชื่อดังกล่าวถูกต้องปัญหาการระบายสีกราฟสามารถนำไปใช้แก้ปัญหาต่าง ๆ ในชีวิตประจำวันได้อย่างมากมาย เช่น
ปัญหานี้คือการนำงานหลาย ๆ งานมาจัดเรียงใส่ในช่วงเวลาที่ว่างอยู่ โดยงานต่าง ๆ จะต้องการวัตถุดิบเฉพาะงานและงานที่ต้องการวัตถุดิบเดียวกันจะไม่สามารถกระทำพร้อมกันได้ในเวลาใดเวลาหนึ่ง มิฉะนั้นจะเกิดความซ้ำซ้อน จึงต้องอาศัยตารางเวลา เพื่อช่วยในการกำหนดลำดับการทำงานก่อนหลังของงานเหล่านั้น
ฝันดี จรรยาธนากร
ฝันดี จรรยาธนากร เป็นนักร้องดูโอ้คู่หูพี่น้องฝาแฝดชื่อดัง ภายใต้สังกัดคีตา เอนเตอร์เทนเมนท์ เมื่อปี พ.ศ. 2537 - พ.ศ. 2539 ก่อนที่จะย้ายมาในสังกัดโอเอฟ เทโร เรคคอด(เครือบีอีซี เทโร) และสังกัด จีเอ็มเอ็ม แกรมมี่,(2540-2543) โดยมีผลงานเพลงฮิตสร้างชื่อเสียง ได้แก่เพลง หัวไม่เหน่ง, แกล้งโง่, หมื่นคำลา, อะไรกันค๊ะ, ห้ามฉันที และเพลง ตัวสำรอง เป็นต้น โดยมียอดขายเกินล้านตลับ ทั้งชุดที่1และชุดที่2
ฝันเด่น จรรยาธนากร
ฝันเด่น จรรยาธนากร เป็นนักร้องดูโอ้คู่หูพี่น้องฝาแฝดชื่อดัง ภายใต้สังกัดคีตา เอนเตอร์เทนเมนท์ เมื่อปี พ.ศ. 2537 - พ.ศ. 2539 ก่อนที่จะย้ายมาในสังกัดโอเอฟ เทโร เรคคอด(เครือบีอีซี เทโร) และสังกัด จีเอ็มเอ็ม แกรมมี่,(2540-2543) โดยมีผลงานเพลงฮิตสร้างชื่อเสียง ได้แก่เพลง หัวไม่เหน่ง, แกล้งโง่, หมื่นคำลา, อะไรกันค๊ะ, ห้ามฉันที และเพลง ตัวสำรอง เป็นต้น โดยมียอดขายเกินล้านตลับ ทั้งชุดที่1และชุดที่2
การค้นหาแบบบีม
การค้นแบบบีม () เป็นขั้นตอนวิธีในการค้นหาโดยใช้หลักการศึกษาสำนึก โดยแทนที่จะขยายทุกปมในกราฟ การค้นแบบบีมจะเลือกขยายเฉพาะปมจำนวนหนึ่งที่มีโอกาสนำไปสู่คำตอบมากที่สุด
ความแตกต่างระหว่างการค้นแบบบีมกับการค้นตามแนวกว้างคือ ถึงแม้ว่าการค้นตามแนวกว้าง รับรองว่าการค้นจะเจอเส้นวิธีที่สั้นที่สุด (shortest path) จากจุดเริ่มต้นไปยังจุดเป้าหมาย แต่การเลือกใช้การค้นตามแนวกว้างกับปริภูมิการค้น (search space) ที่ใหญ่นั้นไม่สะดวก เพราะว่า หน่วยความจำที่ใช้มีอัตราการเติบโดแบบอัตราก้าวหน้า (exponential growth) ดังนั้นการค้นแบบแนวกว้างมักจะใช้หน่วยความจำจนหมดก่อนที่จะเจอคำตอบ ด้วยเหตุผลนี้การค้นแบบบีมจึงถูกสร้างขึ้นมาเพื่อพยายามหาคำตอบที่ดีที่สุดที่ได้จากการค้นตามแนวกว้างโดยไม่ใช้หน่วยความจำมากเกินไป
การค้นแบบบีมใช้การค้นตามแนวกว้างในการสร้างต้นไม้ค้นหา ในแต่ละสถานะของการค้น มันจะสร้างปมลูกของปมปัจจุบัน ซึ่งแทนที่จะเก็บทุกปมลูกที่พบ มันจะเรียงลำดับปมลูกจากน้อยไปมากตามจากค่าศึกษาสำนึก (heuristic cost) และเลือกเก็บเฉพาะปมลูกไว้จำนวนหนึ่งตามค่าที่กำหนดไว้ก่อนหน้า ที่เรียกว่าความกว้างของบีม (beam width) ยิ่งค่าความกว้างของบีมมากเท่าไหร่ ปมลูกหรือสถานะ (partial solution state) ก็จะถูกตัดทิ้งน้อยลงเท่านั้น หากค่าความกว้างของบีมมีไม่จำกัด การค้นมีลักษณะเหมือนกับการค้นตามแนวกว้าง กล่าวคือความกว้างของบีมเป็นตัวกำหนดขอบเขตของหน่วยความจำที่ใช้ในการค้นหานั่นเอง
อย่างไรก็ตามสถานะเป้าหมาย (goal state) อาจถูกตัดทิ้งไปขณะที่ทำการค้นเพราะค่าความกว้างของบีมน้อยเกินไป โดยการค้นแบบบีมแลกความสมบูรณ์ (การรับรองว่าขั้นตอนวิธีจะพบคำตอบ ถ้าสามารถหาคำตอบได้) และคำตอบที่ดีที่สุด (การรับรองว่าขั้นตอนวิธีจะเจอคำตอบที่ดีที่สุด) กับความสามารถในการประหยัดหน่วยความจำ
คำว่า "การค้นแบบบีม" ถูกตั้งโดย ราจ เรดดี้ แห่งมหาวิทยาลัยคาร์เนกี้เมลอนในปี 1976 เนื่องจากคำว่า บีม (beam) ในภาษาอังกฤษแปลว่าคานซึ่งคือโครงสร้างตามแนวกว้างที่ใช้ในการรับน้ำหนัก จึงใช้แทนคำว่าช่วงกว้าง โดยแตกต่างจากการค้นตามแนวกว้าง ตรงที่การค้นตามแนวกว้างจะขยายปมลูกในแต่ละสถานะการค้นทุกปม แต่การค้นแบบบีมจะขยายปมลูกเพียงบางส่วนเท่านั้น
การใช้งาน
การค้นแบบบีมถูกใช้ระบบขนาดใหญ่ที่ต้องการความสามารถในการจัดการ โดยมีหน่วยความจำหลักไม่พอที่จะเก็บต้นไม้ค้นหาทั้งต้น เช่น การใช้การค้นหาแบบบีมในระบบการแปลด้วยเครื่อง เพื่อที่จะเลือกแปลให้ดีที่สุด ขณะที่ประมวลผลแต่ละส่วน ก็จะมีคำแปลหลายๆแบบเกิดขึ้นมา คำแปลที่ดีที่สุดจะถูกเก็บไปใช้และทิ้งส่วนที่เหลือไป หลังจากนั้นตัวแปลจะทำการวิเคราะห์ประโยคที่เหลือโดยคิดคะแนนตามข้อกำหนด และเลือกคำแปลที่ดีที่สุดไว้
ขั้นตอนวิธี การค้นแบบบีม
ให้หาปม H โดยเริ่มจาก A และกำหนดให้ค่าความกว้างของบีม = 2
คำตอบ คือ เจอปม H
ให้หาปม H โดยเริ่มจาก A และกำหนดให้ค่าความกว้างของบีม = 1
คำตอบ คือ ไม่เจอปมเป้าหมาย H ดังนั้นจะเห็นว่าการค้นแบบบีมไม่มีความสมบูรณ์ของขั้นตอนวิธีถึงแม้ว่าจะมีปมเป้าหมาย (H) ในปริภูมิการค้นหา เนื่องจากค่าความกว้างของบีมที่น้อยเกินไปทำให้ปม D ซึ่งเป็นวิถีย่อยเดียวที่นำไปสู่ปมเป้าหมาย (H) ถูกตัดออกไป
ซึ่งเราสามารถเพิ่มโอกาสให้เจอปมเป้าหมายได้โดยการ "ขยายความกว้างของบีม"หรือ"ปรับฟังก์ชันศึกษาสำนึกให้แม่นยำมากขึ้น"
ซึ่งทั่วไปที่นิยมทำกันคือเวลาค้นจะไม่จำหนดความกว้างของบีมตายตัวแต่กำหนดเป็นช่วงแทน โดยจะกำหนดค่าเริ่มค้นให้ เมื่อการค้นครั้งแรกไม่สำเร็จก็จะขยายความกว้างให้มากขึ้น
ฮาร์ดคอร์จัสติส (2011)
ฮาร์ทคอร์ จัสติค (2011) () เป็นรายการเพย์-เพอร์-วิวมวยปล้ำอาชีพ ของ โทเทิล นอนสต็อป แอคชั่น เรสต์ลิง (TNA) โดยจะจัดในวันที่ 7 สิงหาคม ค.ศ. 2011 ที่ Impact Wrestling Zone เมือง Orlando, Florida
จี จิน-ฮี
จี จิน-ฮี (; ; 24 มิถุนายน 2514 — ) เป็นนักแสดงชาย นายแบบ ชาวเกาหลีใต้ มีชื่อเสียงโด่งดังมาจากเรื่องแดจังกึม จอมนางแห่งวังหลวง รับบท มิน จุงโฮ และ ทงอี จอมนางคู่บัลลังก์ รับบท พระเจ้าซุกจงแห่งโชซอน
จี จิน-ฮี เกิดเมื่อวันที่ 24 มิถุนายน 2516 ที่โซล ประเทศเกาหลีใต้ จบการศึกษาสาขาวิศวกรรมเครื่องกล จากมหาวิทยาลัยเมียงจิ ในเกาหลี
ในปี 2004 สมรสกับ ลี ซิว ยอง ครีเอทีฟบริษัทโฆษณา หลังจากคบหาดูใจกันนานถึง 6 ปี แจ้งเกิดในฐานะนักแสดงจากทีวีซีรีส์เรื่อง Juliet’s Man (2000) จากนั้นจึงมีผลงานตามมาอย่างต่อเนื่อง ไม่ว่าจะเป็น ทีวีซีรีส์เรื่อง Stories of Four Sisters และ Love Letter รวมถึงภาพยนตรืเรื่อง H:Murmurs และในปี 2004 เขาก็ได้แสดงนำในละครโทรทัศน์แนวโรแมนติคคอเมดี้เรื่อง Miss Kim’s Million Dollar Quest จนได้รับรางวัล SBS Drama Awards ของปีนั้น ผลงานเด่นเรื่องอื่นๆของจีจิน-ฮีได้แก่ Spring Day ซีรีส์เรื่องฮิตที่ดัดแปลงมาจากซีรีส์ญี่ปุ่นเรื่อง Die Sterntaler 
ผลงานของจีจิน-ฮีที่กำลังฮิตสุดๆในเมืองไทยก็คือ Jewel in the Palace หรือ แดจังกึม ที่เขารับบทเป็น มินจุงโฮ พระเอกของเรื่อง บทบาทชายหนุ่มใจงามในเรื่องนี้ทำให้ชื่อของเขาโด่งดังไปทั่วเอเชียเลยทีเดียว
เอกภูมิ โพธารุ่งโรจน์
เอกภูมิ โพธารุ่งโรจน์ เป็นนักฟุตบอลอาชีพชาวไทย ปัจจุบันเล่นให้กับการท่าเรือในตำแหน่งปีก
เอกภูมิ โพธารุ่งโรจน์ เกิดวันที่ 29 มีนาคม พ.ศ. 2528 เป็นชาวจังหวัดราชบุรี สำเร็จการศึกษาในระดับปริญญาตรีจากมหาวิทยาลัยศรีปทุม
พระมงคลกิตติธาดา (อมร เขมจิตฺโต)
พระมงคลกิตติธาดา (อมร เขมจิตโต) (2474-2553) อดีตเจ้าอาวาสวัดป่าวิเวก (ธรรมชาน์) และเจ้าคณะอำเภอม่วงสามสิบ จังหวัดอุบลราชธานี พระผู้เปี่ยมด้วยเมตตาและศิษยานุศิษย์ให้ความเคารพนับถือเป็นอย่างมาก ท่านเป็นพระปฏิบัติด้านวิปัสสนากรรมฐาน โดยเป็นลูกศิษย์รุ่นแรกๆ ของพระโพธิญาณเถร (ชา สุภทฺโท) วัดหนองป่าพง อ.วารินชำราบ จังหวัดอุบลราชธานี
เกิดเมื่อวันที่ 4 มกราคม พ.ศ. 2474 (ตรงกับวันจันทร์แรม 11 ค่ำ เดือนอ้าย ปีมะแม) ที่บ้านหนองขุ่น ตำบลยางโยภาพ อำเภอม่วงสามสิบ จังหวัดอุบลราชธานี บิดาชื่อนายหลอด บุตรศรี มารดาชื่อ นางกว้าง บุตรศรี มีพี่น้องทั้งหมด 7 คน เป็นบุตรคนที่ 2
หลังจากเรียนจบชั้นประถมศึกษาปีที่ 4 ที่โรงเรียนบ้านหนองขุ่นขณะที่มีอายุได้ 13 ปี ก่อนจะบรรพชาเป็นสามเณรที่วัดหนองขุ่น บรรพชาเป็นสามเณรที่วัดหนองขุ่น ตำบลยางโยภาพ อำเภอม่วงสามสิบ จังหวัดอุบลราชธานี เมื่อปี พ.ศ. 2487 โดยมีพระครูอัครธรรมวิจารณ์ (เลิศ ฉนโน) เจ้าอาวาสวัดหนองหลัก เป็นพระอุปัชฌาย์ หลังจากบรรพชาสามเณรอมร บุตรศรีก็ได้ตั้งใจศึกษาเล่าเรียนโดยสามารถสอบได้นักธรรมตรีได้ในปีแรกที่บรรพชา และสอบได้นักธรรมโทในอีก 2 ปีถัดมา หลังจากนั้นท่านเริ่มมีความคิดอยากจะไปศึกษาต่อในตัวเมืองอุบลราชธานี แต่พระอุปัชฌาย์แนะให้ไปเรียนที่กรุงเทพฯ โดยฝากให้ไปอยู่กับท่านเจ้าคุณปริยัติยานุรักษ์ ที่วัดทองนพคุณ คณะ 10 เขตคลองสาน กรุงเทพมหานคร โดยสามเณรอมร บุตรศรีก็เดินทางเข้ามาศึกษาบาลีไวยากรณ์ต่อที่วัดทองนพคุณ กรุงเทพมหานคร ในปีพ.ศ. 2491 ท่านมีความอุตสาหวิริยะจนสอบได้เปรียญธรรม 3 ประโยค (ได้คะแนนเต็มทุกวิชา) และสอบได้นักธรรมชั้นเอกในปี พ.ศ. 2494 ขณะที่ยังเป็นสามเณร
จนกระทั่งอายุครบ 20 ปี (พ.ศ. 2494) ท่านได้เข้าพิธีอุปสมบท ณ พัทธสีมาวัดทองนพคุณ กรุงเทพมหานคร โดยมีพระเทพวิมล (ชุ่ม ติสาโร) เป็นพระอุปัชฌาย์ พระภัทรมุนี (อิ๋น ภัทรมุนี) เป็นพระ
กรรมวาจารย์ พระปริยัตยานุรักษ์ (สมบูรณ์ เตมิโย) เป็นพระอนุสาวนาจารย์ และพระธรรมเจดีย์ (กี มารชิโน) เป็นพระกรรมวาจาจารย์ หลังจากอุปสมบทท่านก็ยังไม่ได้ละมานะที่จะเรียนบาลี โดยท่านสอบได้เปรียญธรรม 6 ประโยคในปี พ.ศ. 2497 และในปี พ.ศ. 2499 ท่านได้เดินทางกลับวัดหนองขุ่น ท่านเป็นเปรียญธรรมรูปแรกของบ้านหนองขุ่น
ในปี พ.ศ. 2508 เป็นครั้งแรกที่หลวงพ่อได้พบกับหลวงพ่อชาที่วัดหนองหลัก ท่านเล่าความรู้สึกในครั้งนั้นว่า นึกชอบในอากัปกิริยาที่ดูเคร่งขรึมอันสำรวมของหลวงพ่อชา แต่ด้วยเหตุที่ยังหยิ่งในภูมิปริยัติของตนเอง ที่ได้เปรียญ 6 ประโยคจากกรุงเทพฯ ส่วนหลวงพ่อชาแม้จะเป็นนักธรรมเอกแต่ก็เป็นพระบ้านนอก จึงทำให้ในขณะนั้นท่านยังไม่รู้สึกเลื่อมใสหลวงพ่อชามากนัก
ในที่สุดแล้ว ท่านก็ได้ตัดสินใจไปวัดหนองป่าพง โดยตั้งใจครั้งแรกว่าจะไปทดลองดูก่อน เมื่อเหยียบย่างเข้าไปในวัดหนองป่าพงครั้งแรก หลวงพ่อเกิดความรู้สึกประทับใจ และเกิดความเลื่อมใสในหลวงพ่อชาเป็นอย่างมาก หลวงพ่อจึงได้ฝากตัวเป็นลูกศิษย์หลวงพ่อชา ที่วัดหนองป่าพง จนถึงปี พ.ศ. 2513 ท่านได้รับบัญชาจากหลวงพ่อชา ให้ไปอยู่อบรมสั่งสอนญาติโยมที่สำนักใหม่ในอำเภอม่วงสามสิบ ซึ่งก็คือวัดป่าวิเวก(ธรรมชาน์) ในปัจจุบัน
นักธรรมเอกและเปรียญธรรม 6 ประโยค 
พระมงคลกิตติธาดาได้อาพาธและเข้ารักษาตัวที่โรงพยาบาลสรรพสิทธิประสงค์ จ.อุบลราชธานี ด้วยอาการโรคหัวใจ ความดันโลหิต และโรคปอดบวม ทางแพทย์ได้ดูแลเยียวจนสุดความสามารถ แต่อาการก็มีแต่ทรงและทรุดมาตลอด จนมรณภาพด้วยอาการสงบ เมื่อวันอังคารที่ 23 พฤศจิกายน 2553 สิริอายุ 79 ปี 59 พรรษา
Dynamic time warping
ไดนามิกไทม์วอร์ปปิง () เป็นขั้นตอนวิธีสำหรับการเปรียบเทียบความคล้ายของลำดับที่มีความแตกต่างกันในด้านเวลาหรือความเร็ว เช่น รูปแบบการเดินของคนๆหนึ่งจะถูกนับว่ามีความคล้าย ไม่ว่าคนๆนั้นจะเดินอย่างรวดเร็ว เดินอย่างเชื่องช้า หรือแม้แต่เดินด้วยความเร่ง เมื่อพิจารณาจากผู้สังเกตเดียวกัน ซึ่งไดนามิกไทม์วอร์ปปิงสามารถนำไปประยุกต์ได้กับวิดีโอ เสียง และภาพ รวมไปถึงข้อมูลต่างๆที่สามารถแปลงให้อยู่ในรูปของข้อมูลเชิงเส้นได้ ตัวอย่างหนึ่งของการประยุกต์ขั้นตอนวิธีนี้ไปใช้คือ การรู้จำคำพูด โดยใช้ไดนามิกไทม์วอร์ปปิง เพื่อจัดการกับคำพูดที่มีความเร็วไม่เท่ากัน แม้จะสื่อความหมายเดียวกัน
โดยทั่วไปไดนามิกไทม์วอร์ปปิงเป็นวิธีที่ทำให้คอมพิวเตอร์สามารถหาการจับคู่ที่เหมาะสมของลำดับสองชุดได้ภายใต้ข้อจำกัด ลำดับเหล่านั้นจะถูกบิดเบือน (warp) แบบไม่คงที่ในหน่วยของเวลา เพื่อที่จะพิจารณาความคล้ายจากการกระจายแบบไม่คงที่ในหน่วยของเวลา โดยจะให้ผลลัพธ์ออกมาเป็นระยะทางและวิถีการปรับแนว (alignment) ที่ดี่สุด ซึ่งวิธีการพิจารณาลำดับเช่นนี้พบได้บ่อยครั้งใน แบบจำลองฮิดเดนมาร์คอฟ ()
เป้าหมายของไดนามิกไทม์วอร์ปปิง คือ เพื่อเปรียบเทียบลำดับที่ขึ้นอยู่กับเวลาสองชุด
โดยลำดับเหล่านี้อาจจะเป็นสัญญาณที่ไม่ต่อเนื่อง (อนุกรมเวลา) หรือ ลำดับของลักษณะเฉพาะ (feature) ที่ถูกสร้างขึ้นตามช่วงเวลา กำหนดให้ปริภูมิของลักษณะเฉพาะแทนด้วย formula_5 ดังนั้น formula_6 สำหรับ formula_7 และ formula_8 เพื่อที่จะเปรียบเทียบลักษณะเฉพาะ formula_9 จึงจำเป็นที่จะต้องคำนวณต้นทุนเฉพาะส่วน (local cost measure) หรือเรียกอีกอย่างได้ว่า การคำนวณระยะทางเฉพาะส่วน (local distance measure) ซึ่งนิยามได้เป็นฟังก์ชัน formula_10 ซึ่งโดยทั่วไป formula_11 จะมีค่าน้อย ถ้า formula_12 และ formula_13 มีความคล้ายกันมาก ซึ่งสำหรับแต่ละคู่ของลำดับทั้งสอง นำไปสร้าง เมทริกซ์ต้นทุน (cost matrix) formula_14 นิยามด้วย formula_15 ดังรูป
โดยเป้าหมายต่อไปคือการหาวิถีการปรับแนวระหว่าง formula_16 และ formula_17 ที่มีต้นทุนรวมน้อยที่สุด โดยปกติแล้ว วิถีการปรับแนว จะวิ่งไปตามทางที่ต้นทุนต่ำภายในเมทริกซ์ต้นทุน ด้วยรูปแบบดังนี้
เส้นทางบิดเบือน formula_18 เป็นลำดับ formula_19 และ formula_20 สำหรับ formula_21จะสนใจเงื่อนไขดังต่อไปนี้ซึ่งจะได้ตัวอย่างของเส้นทางบิดเบือนแบบต่างๆภายใต้เงื่อนไขดังรูป
สำหรับ เส้นทางบิดเบือนที่เหมาะสมระหว่าง formula_16 และ formula_17 คือระยะทางบิดเบือน formula_30 ซึ่งมีต้นทุกต่ำที่สุดเมื่อเทียบกับเส้นทางบิดเบือนทั้งหมดที่เป็นไปได้ ระยะทางไดนามิกไทม์วอร์ปปิง formula_31 ระหว่าง formula_16 และ formula_17 จะถูกนิยามเป็นต้นทุนทั้งหมดของ formula_30 โดย
ซึ่งสุดท้ายแล้วจะได้ระยะทางบิดเบือนที่เหมาะสมดังรูป
ขั้นตอนวิธีไดนามิกไทม์วอร์ปปิงแบบทั่วไปจะมีอัตราการเติบโตแบบชี้กำลัง แต่เมื่อใช้กำหนดการพลวัตในการแก้ปัญหาจะมีความซับซ้อนเชิงเวลาเป็น formula_35 เมื่อ formula_4 และ formula_2 แทนความยาวของข้อมูลในแต่ละลำดับ
ขั้นตอนวิธีของเอ็ดมอนด์-คาป
ในด้านวิทยาศาสตร์คอมพิวเตอร์ และ ทฤษฎีกราฟ ขั้นตอนวิธีของเอ็ดมอนด์-คาป () เป็นขั้นตอนวิธีการแก้ปัญหาการไหลมากสุด () ใน ระบบเครือข่ายการไหล () โดยการนำเอาวิธีการของฟอร์ด-ฟูเกอร์สัน () มาใช้ โดยทำงานได้ในระยะเวลา formula_1 หากเปรียบเทียบกันในเชิงเส้นแล้วจะช้ากว่า () ซึ่งทำงานในเวลา formula_2 แต่ในความเป็นจริงจะพบว่า ขั้นตอนวิธีของเอ็ดมอนด์-คาป จะทำงานได้ดีกว่าหากเป็น กราฟไม่หนาแน่น () ขั้นตอนวิธีแก้ปัญหานี้ถูกเปิดเผยครั้งแรกในปี ค.ศ. 1970 โดยนายดีนิทซ์ (Yefim Dinitz) นักวิทยาศาสตร์ชาวยิว (อดีตเป็นชาวรัสเซีย) โดยมีชื่อว่าขั้นตอนวิธีของดีนิซ () ซึ่งทำงานได้ในเวลา formula_3 2 ปีต่อมา คือปี ค.ศ. 1972 แจ๊ค เอ็ดมอนด์ (Jack Edmonds) กับริชาร์ด คาป (Richard Karp) ได้เสนอวิธีแก้ปัญหานี้ในรูปแบบที่แตกต่างกันออกไปซึ่งถูกเรียกว่า ขั้นตอนวิธีของเอ็ดมอนด์-คาป
ขั้นตอนวิธีนี้เหมือนขั้นตอนวิธีของฟอร์ด-ฟูเกอร์สัน ยกเว้นในส่วนของการค้นหาวิถีเพิ่มพูน () การค้นหาวิถีเพิ่มพูนในขั้นตอนวิธีนี้นั้น เราจะหาจากวิถีสั่นสุดที่ยังเหลือที่ว่างให้ไหลไปได้ด้วยการค้นทางกว้าง โดยให้แต่ละวิถีมีน้ำหนักของมันเอง โดยจะใช้เวลาทั้งหมดประมาณ formula_1 ซึ่งคำนวณจากการที่สามารถหาวิถีเพิ่มพูนในแต่ละครั้งได้ในเวลา formula_5 ซึ่งในการทำงานแต่ละรอบนั้นจะต้องมีวิถีที่อิ่มตัว (Saturated edge) เกิดขึ้นอีกอย่างน้อย 1 วิถี จากขั้นตอนวิธีดังกล่าวจะส่งผลให้ระยะทางจากต้นกำเนิดถึงวิถีอิ่มตัวล่าสุดจะต้องมากกว่าเดิมเสมอ จากขั้นตอนวิธีดังกล่าวเราพบว่าระยะทางของวิถีเพิ่มพูนสั้นสุดนั้นเติบโตขึ้นเป็นลำดับทางเดียว โดยอ้างอิงจากบทพิสูจน์ดังนี้
สามารถดูรายละเอียดเชิงลึกได้ที่ขั้นตอนวิธีของฟอร์ด-ฟูเกอร์สัน
algorithm EdmondsKarp
กำหนดให้เครือข่ายมี 7 ปม โดยมีจุดเริ่มต้นก๊อก A และ จบที่อ่าง G และ ความจุ ดังแสดงตามภาพด้านล่าง
ในทุกคู่ formula_6 ที่ถูกเขียนบนวิถี formula_7 และ formula_8 คือ อัตราการไหลในปัจจุบัน และ ความจุของวิถีนั้น ตามลำดับ ค่าความจุที่เหลืออยู่จาก formula_9 ไป formula_10 คือ formula_11 ส่วนต่างของค่าความจุของวิถีนั้นและอัตราการไหลที่ไหลผ่านวิถีดังกล่าว
สงครามไครเมีย
สงครามไครเมีย (, ตุลาคม ค.ศ. 1853 – กุมภาพันธ์ ค.ศ. 1856) เป็นสงครามระหว่างจักรวรรดิรัสเซียฝ่ายหนึ่ง กับพันธมิตรอันประกอบด้วยจักรวรรดิฝรั่งเศส จักรวรรดิอังกฤษ จักรวรรดิออตโตมัน และราชอาณาจักรซาร์ดิเนียอีกฝ่ายหนึ่ง สงครามนี้เป็นส่วนหนึ่งของการแข่งขันอันยาวนานระหว่างมหาอำนาจยุโรปเพื่อมีอิทธิพลเหนือดินแดนของออตโตมันที่เสื่อมอำนาจลง สงครามส่วนใหญ่เกิดขึ้นในคาบสมุทรไครเมีย แต่ยังมีการทัพขนาดเล็กในอนาโตเลียตะวันตก คอเคซัส ทะเลบอลติก มหาสมุทรแปซิฟิก และทะเลขาว
สงครามไครเมียเป็นที่รู้จักกันเนื่องด้วยข้อผิดพลาดทางพลาธิการและยุทธวิธีระหว่างการทัพทางบกของทั้งสองฝ่าย ส่วนกองทัพเรือนั้น การทัพฝ่ายสัมพันธมิตรประสบความสำเร็จในการทำลายเรือส่วนใหญ่ของกองทัพเรือรัสเซียในทะเลดำ แม้กระนั้น บางครั้งสงครามดังกล่าวถูกมองว่าเป็นหนึ่งในสงคราม "สมัยใหม่" ครั้งแรก ๆ เพราะมัน "ได้นำมาซึ่งการเปลี่ยนแปลงทางเทคนิคซึ่งส่งผลกระทบต่อเส้นทางสงครามในอนาคต" ซึ่งรวมไปถึงการใช้ทางรถไฟและโทรเลขในทางยุทธวิธีเป็นครั้งแรกด้วย นอกจากนี้ สงครามดังกล่าวยังมีชื่อเสียงจากผลงานของฟลอเรนซ์ ไนติงเกลและแมรี ซีโคล ผู้บุกเบิกการประกอบกิจพยาบาลขณะให้การดูแลทหารอังกฤษที่ได้รับบาดเจ็บ
สงครามไครเมียเป็นหนึ่งในสงครามครั้งแรก ๆ ที่มีการบันทึกอย่างกว้างขวาง ทั้งเป็นลายลักษณ์อักษรและภาพถ่าย ที่โดดเด่นเป็นผลงานของวิลเลียม รัสเซลล์ ผู้สื่อข่าวหนังสือพิมพ์เดอะไทมส์ และโรเจอร์ เฟนตัน ตามลำดับ ข่าวส่งถึงอังกฤษจากไครเมียเป็นครั้งแรกที่สาธารณชนได้รับทราบข้อมูลเกี่ยวกับความเป็นไปของสงครามแบบวันต่อวัน
สถาบันบริหารจัดการธนาคารที่ดิน (องค์การมหาชน)
สถาบันบริหารจัดการธนาคารที่ดิน (องค์การมหาชน) () เป็นหน่วยงานประเภทองค์การมหาชน อยู่ภายใต้การกำกับดูแลของนายกรัฐมนตรี จัดตั้งขึ้นตามพระราชกฤษฎีกาจัดตั้งสถาบันการบริหารจัดการธนาคารที่ดิน (องค์การมหาชน) พ.ศ. 2554 ซึ่งมีผลบังคับใช้เมื่อวันที่ 11 พฤษภาคม พ.ศ. 2554 เพื่อดำเนินการแก้ไขปัญหาการขาดแคลนที่ดินทำกินและการไม่สามารถเข้าถึงที่ดินของเกษตรกรรายย่อยและผู้ยากจน และเพื่อดำเนินการจัดตั้ง "ธนาคารที่ดิน"
สถาบันบริหารจัดการธนาคารที่ดิน มีภารกิจหลักในการดำเนินการจัดตั้งธนาคารที่ดิน และเมื่อดำเนินการจัดตั้งธนาคารที่ดินเสร็จสิ้นแล้ว สถาบันฯ ก็จะยุติการดำเนินการ หรือหากในกรณีที่ไม่สามารถดำเนินการจัดตั้งธนาคารที่ดินได้ภายในระยะเวลา 5 ปี ให้รัฐมนตรีประกาศยุบเลิกสถาบันนี้ในราชกิจจานุเบกษา
ต่อมาในวันที่ 7 มิถุนายน พ.ศ. 2559 ราชกิจจานุเบกษา ได้เผยแพร่ พระราชกฤษฎีกาจัดตั้งสถาบันบริหารจัดการธนาคารที่ดิน (องค์การมหาชน) (ฉบับที่ 2) พ.ศ. 2559 ซึ่งได้เปลี่ยนแปลงเงื่อนไขในการยุบเลิกสถาบันจาก 5 ปีขยายเป็น 8 ปี
โทมิซาโตะ
โทมิซาโตะ () เป็นเมืองในจังหวัดชิบะ ประเทศญี่ปุ่น มีขนาดพื้นที่ทั้งสิ้น 53.91 ตารางกิโลเมตร ในปี พ.ศ. 2554 มีจำนวนประชากร 50,886 คน
โทมิซาโตะตั้งอยู่ทางตอนเหนือของจังหวัดชิบะ ใกล้กับท่าอากาศยานนานาชาตินาริตะ
ยาจิมาตะ
ยาจิมาตะ () เป็นเมืองในจังหวัดชิบะ ประเทศญี่ปุ่น มีขนาดพื้นที่ทั้งสิ้น 74.87 ตารางกิโลเมตร ในปี 2011 มีจำนวนประชากร 73,118 คน
ยาจิมาตะตั้งอยู่ทางตอนเหนือของจังหวัดชิบะ มีอาณาเขตติดต่อกับชุมชนใกล้เคียง ดังนี้